Vitoria-Gasteizko Udalaren web-orria - Eraztun Berdea - Ibilbide berdeak - Olarizu\nOlarizu - Mendi-hegaleko larretik paseatzen\nGasteizko herritarrek ondo ezagutu eta maite dute Olarizu, aspalditik elkarrekin topo egiteko eta herri-erromeriak ospatzeko lekua baita.\nLarre egindako zelaiek, muinoak eta hiria hurbileko herriekin eta Gasteizko mendiekin lotzen dituzten bidexka ugariek osatzen dute gunea, baina horiez gain, gaur egun badira beste eremu eta ekipamendu batzuk, hala nola, baratze ekologikoak, lorategi botanikoa eta Olarizuko etxaldea; horiek guztiek erakargarriago bihurtu dute eremua.\nLuzera: 4 km | Denbora gutxi gorabehera: ordubete | Pista mota: hiri-ibilbidea, toki-errepidea eta bide-zorua | Nola iritsi:L2, Zumakadi kaleko 29. zk.ko eta Zumakadi kaleko 61. zk.ko geltokiak; L3 y L9, Zumakadi kaleko 76. zk.ko eta Zumakadi kaleko 94. zk.ko geltokiak\nAdurtza auzotik hasiko gara, Iturritxu kaletik, alegia, Eraztun Berdearen Biraren 22. kilometrotik hurbil, Armentiatik Olarizura eta Salburura doa.\nEraztunaren Birari jarraituz, eskuinerantz joango gara Jauregilanda kaletik, eta hegoalderantz jarraituko dugu zenbait industria-pabiloiren eta kirol eta hezkuntza-instalazioren artean. Tarte honek badu bidegorri bat bereizita.\nEzkerrean Olarizuko aintzira ikusiko dugu; Olarizuko lorategi botanikoko eremu bat da. Parkearen eremu zabala okupatzen du, eta oso gomendagarria da bisitatzea.\nBerriz ibilbidera itzuliko gara eta hurrengo bidegurutzean ezkerrera jarraituko dugu, Olarizuko etxalderantz. Tarte hau, ertzetan zuhaitzak dituen errepide txiki bat da, eta ibilgailuak igarotzen dira. Bidexkatik ere jarrai dezakegu, Olarizuko baratzeetara hurbildu, eta handik Olarizuko muinora igo.\nZuhaitzen artean doan errepidea etxaldeko aparkalekuan amaitzen da. Hor ibilbidetik irten eta Olarizuko muinora igo gaitezke. Bestela, beste ibilbide batzuetatik ere jarrai dezakegu, adibidez, GR 25 ibilbidetik edo Betoñu Haitzeko basabidetik.\nGure bidea jarraituko dugu eta Eraztun Berdearen Bira ezkerrean utziko dugu. Lorategi botanikoaren zuhaiztian sartuko gara. Jaitsiko gara zelaietara, Olarizuko ibilbidera iritsi arte. Ibilbide horretatik jarraituko dugu. Iturritxu kalera iritsi baino lehen, ezkerrerantz joango gara, zuhaitzak dituen eremu berde batetik, eta hasierako puntura iritsiko gara\nOlarizuko lorategi botanikoko landare bizien bilduma nagusia Europako basoen zuhaiztia da. Eremu horrek 30 hektarea ditu, eta 523 zuhaitz, zuhaixka, sasitza eta landare igokarirentzako egokitu da; horiek guztiak, Europa kontinenteko baso nagusietako landaretza-mota garrantzitsuenak dira, esaterako, artelatzbasoak, sabina-basoak, hariztiak, izeidiak etab. Olarizuko aintzira (Europako ur-habitatekin loturako landareak ditu), orkideen eta geofitoen zelaiak eta Olarizuko behatokia ere han dira, eta arabar muinoetan eta kareharrizko harkaitzetan berezkoak diren landareak dituzte.\n1998. urtean egokitu zituzten zenbait nekazaritza-finketan eta hondakinez okupatutako zelaietan. Gaur egun, denontzako eremua da, eta baratzezaintza ekologikoarekin, lorezaintzarekin eta frutagintzarekin lotutako zenbait jarduera gauzatzen dira. Baratzetarako eremua, fruta-arboletarako eremua, baso-hazitegia, zenbait negutegi, udalerriko basoen zuhaiztia, putzua eta eraikin bioklimatikoa daude.\n709 metroko garaiera du. Gailurrean, hormigoi armatuko gurutze handia nabarmentzen da; 10 metroko garaiera du. Hiriaren eta lautadaren bista panorámico ederra eskaintzen du. Gailurretik hurbil, Kutzemendi aztarnategia dago; Burdin Aro osoan eta erromanizazioaren hasiera arte okupatuta egon zen herrixka baten arkeologia-aztarnak ditu.\n1727. urtekoa da. Jatorrian, Olarizuko larrean bazkatzen ziren herri-abereak gordetzeko erabiltzen zen. Abere horiek hiriko harategietara eramaten zituzten. Ondoren abandonatu zuten, eta 1987. urtera arte biltoki moduan erabili zuten. Urte horretan hasi ziren zaharberritzen. 1995ean, Vitoria-Gasteizko Udaleko Ingurugiro Gaietarako Ikastegiaren egoitza eta Eraztun Berdearen heziketaeta informazio-ekipamendu nagusietako bat bihurtu zuten. Liburutegia, erakusketa-azoka, hitzaldietarako aretoa eta beste zenbait gela ditu. Bestalde, eguzki-panelak eta biomasako galdara ditu. Horrez gain, Olarizuko lorategi botanikoko landareen material genetikoen biltegia han dago.\nAntzina, bide horrek Arabako Errioxa eta Gasteiz lotzen zituen; horretarako, Gasteizko mendiak zeharkatzen zituen Betoñu haitzeko mendatetik. Ibilbide garrantzitsua izan zen merkataritzarako eta abereak, ardoa eta beste nekazaritza-produktu batuk trukatzeko. Gaur egun, paseatzeko ibilbide berde moduan egokituta dago; oraindik ere zenbait tarte harriztatu ikus ditzakegu; izan ere, zenbait mendez handik gurdiak beteta igarotzen ziren.


Alternative izenak: 4 orri, 4 segundotan\n4Sight joko bat zientzia-fikzioan.\nB 2019 cyberpunk generoaren multiplayer bezero estrategia taktikoa askatzeko prestatzen ari da. 4Sight Shadow Masters Studio-ek garatutako joko bat da, eta Travian Games GmbH-k ordenagailu bikoitzeko prozesadore batek argitaratutakoa da, gutxienez 4 GB OP, 3 GB bideo-txartela eta Win 7 instalatuta. 8 edo 10. Banandutako jostailu bat aldi bateko erosketarako.\nGero etorkizuna ez zen hain urrunekoa, nahiz eta karaktereak eta ekintza tokiak begiratuz, ezin esan. Baizik eta, uste da hori errealitate alternatibo edo paralelo bat dela, non bizirik irauten duen. Dagoeneko aipatu bezala, benetako jokalarien arteko lineako borroka gertatzen da, eta, beraz, irabazleena da hobeto ponpatzen ditu bere militanteak eta taktikak asko daki.\nEguneko 4Sight jolasean parte hartu duten lau gudu ausartak talde bat bildu behar dute. Hirian, lurralde osoan botere bateratua ezarri nahi duten klanen arteko oposizioa ez da aldatzen. 4Sight jokoa hasteko, askotan armak hartu behar dira. Beraz, garaipena zure ondoan zegoenez, ez zenuke soilik taktikaren bidez pentsatzea, baizik eta behar bezala eraiki zuen zure armada txikia. Askoz ere arrazoizkoa da destakamendua edozein egoeratan eraginkortasunez jarduteko prest dauden talentu eta trebetasun batzuen ordezkariak badira. Sarraskiek kalte larriak eragin ditzakete sniping bidez, samurai bat ezezaguna eta hilgarria izaten jarraitzen duten bitartean, zailtasun handiak lekuetara iristeko. Ustekabean alda daitekeen egoerara egokitzeko gai izatea garrantzitsua da. Hala ere, ideia hori etsaien burura irits daiteke, beraz, zaintza ez da minik egiten, ezarritako tranpa mesedez. Abenturak abiatu, azkar jokatu, aurkariei ekintzak erantzuten, profesionalen argitasunarekin. Zure bizitza araberakoa da, baita misioaren emaitza ere. Gogoratu irabazlea ez dela kalte-ordainik gabe utziko.\nGames Online MMORPG online jokoak 4Sight


Aipamena. Euskara hedabideetan: Euskarazko hedabideak eta euskararen presentzia hedabideetan - Euskonews\nEgileak: Hainbat Argitaratzailea: Eusko Jaurlaritza Orrialde kopurua: 348 Ezaugarriak: Azken hogei urteotan 200.000 hiztun irabazi ditu euskarak, 200.000 pertsona euskaraz irakurtzeko eta irrati-telebista ikus-entzuteko gai direnak. Aldi berean, hedabideen munduan euskarazko produktu berriak agertu eta garatu dira. Hain zuzen ere, urte gutxitan erruz ugaritu da euskarazko hedabideen eskaintza. Nolanahi ere, kontsumitzaile kopurua ez da potentzialen neurrian igo, ezta gutxiagorik ere. Zantzu guztien arabera, kontsumitzaile potentzial eta egiazkoen arteko aldea handituz doa. Bestalde, euskararen erabilera normalizatzeko jardunbide orotan garrantzi handia aitortzen zaie hedabideei. Izan ere, gero eta handiagoa da komunikabideek gutariko bakoitzaren eguneroko bizimoduan duten eragina. Hamazazpi lagun ibili dira banakako lanean, euskarazko hedabideen egoera eta euskarak hedabideetan duen eta izan behar duen tokia aztertzen. Hamazazpi lan, hamazazpi ahalegin edo batek daki zenbat iritzi, argitalpen hau osatzeko. Eta iritzi bakoitzak gainontzeko guztiak aberasten eta osatzen ditu era berean.


PLATAFORMA ERRIGOITI-ARRIETA GARBI: Bilbao-Bilbao zikloturisten martxa klasikoa\nBilbao-Bilbao zikloturisten martxa klasikoa\nErrigoiti-Arrieta Garbi Plataformaren Prentsa oharra\nKaixo, lagun hori:\nGaur , 2010eko maiatzaren 14an, goizeko 11k aldera, Errigoiti-Arrieta Garbi platatormako kideak, Olabarrin elkartu gara, Bilbao-Bilbao zikloturisten Martxa Klasikoaren beste edizio arrakastatsu bat (6.000 lagun baino gehiago) agurtzeko eta erraustegi proiektoaren arriskuez ohartarazteko.\nGoizetik abiatu gara jai giroan kartelak eta pankartak ipinten, ardi, txakur eta dozena pare bat asto gurekin lagun direlarik, kea botatzen zuen tximinia ere jarri da irudikatzeko proiektoa.\nEskerrak eman beharrean gaude txirrindularien jarreragaitik, zentralaren kontra , animo, eta elkartasun ohiuak etengabeak izan dira beraien partetik, hemendik, txalotu nahi doguz, beraiek izan dira gaur protagonistak. Ea denen artean lortzen dogun errepide hau zikloturistikoa izaten jarraitzea.\nAlbiste txar bat eman beharrean gaude ere, gure taldekide batzuk kartelak ipinten daudela Iñaki Madariaga Errigoitiko alkatea agertu da kotxean ohiukatzen debekatuta dagoela, eta zapaldu egin du kide bat kotxearekin , nahi dogu biotzez lagun hau lehen bait lehen sendatzea .\nAnónimo 13 de mayo de 2010, 10:31\nLotsagarria alkatearen jokabidea!\nAlkateak EZIN du manifestazio bat gelditu! Ez dauka horretara botererik!! Zer uste du ba, alkatea izatetik aparte herriaren jaun eta jabe dela!!??! JOAN DADILA POPATIK HARTZERA!!!\nPower Point en Castellano explicativo sobre de la ...\nErrigoiti-Arrieta Garbi Plataformari buruzko Power...\nLa BIOtira BIOcómica Nº5\nSorteo de un fin de semana en el Hotel Balneario H...\nEsta es la verdad de los hechos\nLa BIOtira BIOcómica Nº4\nLlamamiento a todos los miembros, amig@s y simpati...\n2º GEROAK DAKARRENA… Segunda parte de lo que nos ...\nGanaderos denuncian la forestación del último past...\nLa Plataforma intentó SIN SUERTE preservar la barr...\nURDAIBAI FUNDAZIOA : "Estudio y caracterización de...\nBERDEAK - LOS VERDES: "El visón europeo es el carn...\nBISOI EUROPARRA - Presentación en Powerpoint sobre...\nLa BIOtira BIOcómica Nº3\n1ª GEROAK DAKARRENA… Lo que nos depara el futuro…...


Biderketa taulak buruz eta seguru jakiteak asko bizkortu ditzake buruzko beste kalkulu batzuk. Beste eragiketa batzuk egiteko ere ia ezinbesteko edukia da. Hala nola, zatiketa, zatikien arteko eragiketak, ehuneko portzentaien kalkulua…\nGure artean 10erainoko taulak ikasteko ohitura badago ere leku askotan 12arte luzatzen dituzte. Eta batez ere biderketa taula zabalduak ere lantzen dituzte; 3×4 jakinda, 30×4, 3×40 , 30×40, 3×0,4 eta horrelakoak ere jakitea, alegia.\nKontua da biderketa taulak ikasteko bidea nola egin; bide horretan bi gauza ziurtatu beharko genituzkela uste baitut: Alde batetik oinarrizko kontzeptuarekin kontaktua ez dezala galdu umeak eta bestetik ahal bada modu ludikoan egin dezala bidea. Gaur partekatzen dizuedan baliabideak bigarrenari erantzuten dio.\nEz da lehenengo aldia, hala ere, biderketa taulak ikasteko proposamenak egiten dituguna. Hona aurrekoetarako sarbidea:\nBiderketa taulak ikasteko 2 jolas\nBiderketa taulak ikasteko 3. jolasa\nBiderketak mekanizatu jolastuz\nBiderketa bera, eragiketa bezala ere, aztertu genuen beste artikulu honetan:\nBiderketa: gure algoritmoa vs beste modu batzuk\nGaur, gai honi beste bultzada bat emango diogu. Educaciontrespuntocero.com helbidean honakoa aurkitu baitut:\nErabilgarria izango delakoan…\nBaliabide matematikoak – 27 XAFRAN on 16th maiatza 2020 at 12:25 pm\n[…] Biderketa taulak ikasteko 40 jolas (ordenadorekoak) […]\nBaliabide matematikoak… – Kankinkabara on 18th maiatza 2020 at 5:22 pm\n[…] Egin klik HEMEN! […]


Guardia Zibilak atxilotutako Sortuko lau kideak askatu dituzte jada | Politika | Berria\nNoiz sortua: 2020-01-22 21:48:20\nAntton Lopez Ruiz, Oihana San Vicente, Haimar Altuna eta Oihana Garmendia atxilotu ditu goizean Guardia Zibilak. Espainiako Auzitegi Nazionalak agindu du operazioa, eta Barne Ministerioak jakinarazi du «terrorismoaren goratze» eta «biktimen umiliazio» delituak egozten dizkietela. Barne Ministerioak bere oharrean iragarri bezala, atxilotuak aske geratu dira deklaratu ahala.\nHaimar Altuna, Intxaurrondoko koarteletik ateratzen. / Jagoba Manterola/Foku Tamaina handiagoan ikusi\nGuardia Zibilaren esku egon ostean, aske geratu dira gaur goizean euskal presoen harrera ekitaldiekin lotuta atxilotu dituzten Sortuko lau kideak. Antton Lopez Ruiz Kubati, Oihana San Vicente, Haimar Altuna eta Oihana Garmendia dira, eta ia ehun harrera ekitaldi antolatzea leporatzen diete. Espainiako Barne Ministerioak atxiloketen berri emateko oharrean iragarri bezala, ordea, deklaratu ostean aske utzi dituzte: San Vicente eta Garmendia lehenbizi, eta Altuna eta Lopez Ruiz geroago.\nLopez Ruiz Zarautzen (Gipuzkoa) duen etxean atxilotu dute, eta Garmendia, berriz, Gernikan (Bizkaia), lanera zihoala. Biak Kalera Kalera dinamikako kideak dira. San Vicente Sortuko arduradun politikoa da Araban, eta Agurainen (Araba) atxilotu dute, Gasteizera bidean zela. Haimar Altuna Sorturen Gipuzkoako arduradun politikoa Lizartzan (Gipuzkoa) atxilotu dute, Guardia Zibilaren kontrol batean. Espainiako Auzitegi Nazionaleko 6. Instrukzio aretoak agindu du operazioa, auzitegiko fiskaltzarekin elkarlanean. Euskal presoei eginiko 95 harrera ekitaldi «antolatzea eta koordinatzea» leporatzen diete.\nEspainiako Barne Ministerioak komunikatu baten bidez adierazi du «terrorismoaren goratze» eta «biktimen umiliazio» delituak egozten dizkietela, hiru urtean euskal presoen ehundik gora harrera ekitaldi antolatzeagatik. Ministerioaren arabera, lau atxilotuak harrera ekitaldien «benetako burua» osatzen dute, eta, ustez, hainbat erakunde erabiltzen zituzten ekitaldien benetako antolatzaileak nor ziren ezkutatzeko. Harrerak hirugarren pertsona batzuek egiten zituztela adierazi du, baina atxilotutako «taldearen ildoari» jarraituz.\nBere oharraren amaieran, Barne Ministerioak iragarri du ordu batzuen buruan, «Guardia Zibilaren aurrean deklaratu ondoren», aske geratuko zirela laurak, «epaileen irizpideen arabera» (egin klik irudian, handiago ikusteko).\nIazko uztailean, Pedro Sanchezek, jarduneko Espainiako presidente zela, «onartezintzat» jo zituen harrerak, Jose Jabier Zabaleta Baldo eta Xabier Ugarte euskal presoei eginikoen ostean. Orduan, Sanchezek fiskaltzari eskatu zion halako ekitaldiak ikertzeko.\nAtxilotuen alde Gernikan eginiko manifestazioa. Monika del Valle / Foku\nLopez Ruiz eta Garmendia 2018ko martxoan ere atxilotu zituzten, «terrorismoa goratzea» leporatuta. Belen Gonzalez Peñalba ETAko kide ohiaren omenaldi ekitaldiarekin lotuta atzeman zituzten; 2017an egin zen ekitaldi hura, Lazkaon (Gipuzkoa). Haiekin batera, Olatz Dañobeitia eta Miren Zabaleta ere atxilotu zituzten. Orduko hartan, Guardia Zibilak bere ekimenez atxilotu zituen, deklarazioa hartzeko, epaile baten agindurik gabe. Aske utzi zituzten ordu batzuen buruan. «Auzitegi Nazionalera txostena bidaliko dutela esan digute, baina ez dakigu beste ezer», adierazi zuen orduan Garmendiak, aske geratu ostean.\nAtxiloketak gaitzesteko elkarretaratzeak egingo dituzte Euskal Herriko hainbat herri eta hirietan. Esaterako, Zarautzen 19:00etan kontzentratzera deitu dute, udaletxe plazan, eta Lizartzan ere ordu berean eta udaletxeko plazan egitera deitu dute.\nAlemanian gutxienez 11 pertsona hil dira Hanau hirian izandako bi tiroketatan\nEH Bildu: «Atxiloketak agenda demokratizatzaileari emandako erantzuna dira»\n«Erasoaren izaera politikoa» nabarmendu du Sortuko Arkaitz Rodriguezek


Etika, besterik ez - - Hiruka.eus\nKerman Santiago Alkorta 2019-10-04 14:34\nOihartzun handia izaten ari da estatu osoan Maldini kirol-kazetari famatuak hedabide ezagun batean esandakoa. El Chiringuito kirol-programaren aurka gogor egin zuen kazetariak joan den astean, bertan “kazetaritza baino show-a” egiten dutela esan zuen. Beste behin ere zabalik dago eztabaida: zer da kazetaritza, alegia, kalitatezko kazetaritza?\nAzken hamarkadotan, entretenimenduak informazioari aurrea hartu dion honetan, joera dago, zenbait telebista-kateren informatibotan zer jazo den edo zergatik kontatu beharrean, nola gertatu den luze azaldu eta erakusteko, testuinguruak horrelako gehigarririk eskatzen ez badu ere. Formari gehiegi erreparatzeagatik, edukiak behar duen arreta galdu du. Gizarterako zer-nolako hezkuntza-eredua nahi dugun hausnartu beharko genuke. Zer erakutsi behar dute ikastolek? Nolakoak izan ziren Bigarren Mundu Gerrako guda odoltsuenak eta etsaiagaz akabatzeko teknikak, edo, Hitler izeneko gizon batek egindako basakeriak eta gauzatutako politikek nora eraman zuten mundua?\nAudientziaren aspergarritasuna asetze aldera, informazio morbosoena lortzeko lehian dabiltza komunikabide asko; sarritan pertsonen ospea, irudia eta izen ona errespetatzea, eta norberaren edo familiaren intimitatean sartzea kontuan hartu barik. Besteak beste, sexu-eraso baten biktimaren datuak argitaratzea edo atentatu baten irudi gordinak erakutsi eta patxada ederrean geratzea behin baino gehiagotan ikusi dugu. Nire eskubideak, bestearen eskubideak hasten direnean amaitzen dira (Jean-Paul Sartre).\nBestalde, zurrumurruen kulturan bizi gara. Sinesgarritasuna ez da lehentasuna gaur egun, eta kazetari orori exigitu beharreko oinarrizko printzipioak (egiazkotasuna, objektibotasuna, inpartzialtasuna, neutraltasuna eta independentzia) ahaztu egin dira kasu askotan, are gehiago sare sozialen agerpenakaz. Egitate bat hamaika aldiz errepikatzeak ez du esan gura egitate hori egia denik. Kirol-kazetaritzan, kasu, maiz entzuten dugu: “Ordu gutxiren bueltan ofiziala egingo du fitxaketa taldeak”. Fitxaketarik ez ordu gutxiren ez askoren bueltan.\nEsandakoaren harira, iturri fidagarriak baliatzea kazetarion kode deontologikoan sartzen da. Izan ere, kontrastatu gabeko informazioa publikatzea beti da akats larria, kazetaritzak funtsa galtzen baitu, eta zerbitzu publikoan betetzen duen eginkizunari eta funtzio sozialari kalte egiten dio. Halaber, audientziak eta irakurleek erantzukizuna ere badute kalitatezko kazetaritza garatzen, eurek egin behar baitute hautua bere indar intelektual eta ideologikoaren arabera, zer kontsumitu eta zer ez kontsumitu erabakitzeko. Kazetaritza show-a da askotan, baina kazetaritzaren oinarrizko printzipioak betetzen dituzten kalitatezko-edukiak ere ugari dira. Badira hedabideak eta profesionalak, euren lana duintasunez egiten dutenak. “Para ser periodista hace falta una base cultural importante, mucha práctica, y también mucha ética”, Gabriel García Márquez.


ALBISTEAK - Basque Beer\nMartxoaren 12ko 5/21 Errege Lege Dekretuari buruzko Espainiako garagardogileen komunikatua\nCerveceros de España elkarteak bultzatuta AECAI, GECAN, Asossiació de Cerveseres Valencianes eta Euskal Garagardoa – Basque Beer-ek, jakinarazpen ofiziala argitaratu dute gaur: COVID-19 delakoaren pandemiari...\nEuskal Garagardo Elkarteak, HAZI-rekin elkarlanean, ikastaro bi antolatu ditu abendurako. Ikastaro hauek debaldekoak dira eta edozeinek hartu dezake parte, elkartean posta elektronikoan izena emonda (ege@basquebeer.eus)...\nAECAI, GECAN, Asossiació de Cerveseres Valencianes eta Euskal Garagardoa - Basque Beer-ek, jakinarazpen ofiziala argitaratu dute gaur, egungo osasun krisiaren inguruan hartutako neurri bateratuen berri...\nEuskal Garagardoaren Elkarteak Euskal Garagardoa - Basque Beer marka kolektibo berria aurkeztu du gaur, BECen ospatzen den Gustoko Azokan. Javier Ortega Euskal Garagardoaren Elkarteko lehendakaria...\nHurrengo martxoaren 6tik 8ra Gustoko Azoka Gastronomikoaren hirugarren edizioa ospatuko da BECen. Elikadura eta gastronomia produktuen bi urteroko erreferentziazko hitzordua da eta kalitatezko, ekoizpen jasangarrian...\nEuskal Garagardoen Jaia jarraitzen du Donostian; gaur Meet de brewer-ezagutu garardogilea, talo tailerra garagardo eta musika Seguimos con la fiesta de la Cerveza Vasca en...\nEstas son las cervezas que podréis catar en el Basque Beer Fest de Donostia Hauxe dira aurkituko dituzuen garagardoak Donostiako Basque Beer Festen\nEGITARAUA PROGRAMACIÓN Garagardo dastatuz gain hainbat gauza egin eta ikusteko dago Donostiako Basque Beer Fest, euskal garagardoaren jaian. Kontzertuak dira, agian, aipagarrienak. De las actividades...


Maskarada: gizartearen satira orokorra egiten den ikuskizuna\nGaur beste e-mail bat iritsi zaigu. Azken bi asteetan, bost. Premiazkoa dute martxoko ekimenetarako, emakumeek sorturiko emanaldi bat topatzea. Gu kontratu nahi gaituzte. Agenda hartu dut, martxoa entzuten dudan bakoitzean hotzikarak sartzen zaizkit. Ireki dut. Ez da ezer gehiago kabitzen, topera nago martxoan. Nire lankideari komentatu diot, agian saia gaitezke eskaera horri tokitxo bat egiten, gure profesio honetan ez da ezetz esatea komeni. Berriz ere agenda atera eta… Ezinezkoa, ez dugu tokirik martxoan. Martxoa: petatuta, full.\nE-maila erantzun dut, agudo: martxoa topera dugu, baina ez genuke emanaldi hau egiteko aukera galdu nahi. Mesedez beste hilabete batera pasatzerik bai?\nErantzuna: lastima, martxorako behar du. Ez dago beste aukerarik.\nMaskarada: maskaratuta doazen pertsonen konpartsa\nEzkorra ote naiz? Urteko hilabete honetan, inoiz baino gehiago egingo dut lan… eta lana ez den guztia; ikastaroak, hitzaldiak, ekintzak… Martxoa topera dugu, neskak! Poztu gaitezen! Mila esker udaletxe, banatzaile, teknikari, sortzaile maskulino, martxoa guri uzteagatik. Esker mila toki pixka bat egiteagatik. Ez naiz diplomazia zale, ezagutzen nauzuenak badakizue, ezta ogi-apurrekin asetzen den horietakoa ere. Bada denbora, mugimendu feministara gerturatzen ari den jende askorengan, sistemaren kiratsa usaintzen dudana. Kontziente naiz, azken aste hauetan iritsi diren e-mail horietako askoren jabeek ez dakitela zer den gure ikuskizunean kontatzen dena. Bi emakume dira, emakumeen gauzez hitz egiten, programatu ditzagun, baina martxoan ez bada, ez.\nMaskaratu: estali, ezkutatu, gorde\nBigarren e-mail horretan jarraitzen dugu, apurrekin asetzen… Eta ni gose naiz… Eta ez, ez naiz konformatzen. Ez gaitezen konformatu. Irla morearen isla hain da tentagarria. Sistemak maskarada du maite, engainua. Trebezia handiz daki bere kontra doan guztia azkar estaltzen. Baina gu transatlantiko bat gara neskak, itsaso bortitz hau zeharkatzen goaz, martxa geldi ezinean. Ondo gabiltza lanean. Oraingo honetan gu geratzea zaila izango dela pentsatu nahi dut. Adi jarrai dezagun. Ase gaitezen, jan dezagun bapo. Ez gaitezen poztu martxoa topera dugulako, izan dezagun urte osoa topera. Utz diezagutela behingoz, dagokigun tokia.\nKanal hauetan artxibatua: Iritzia | Antzerkia | Sexismoa\nEroskiri Caparrosoko makrobehitegiko esnea saldu ez dezala eskatu diote Iruñean\nAskabidek jasoko du Emakunde saria, prostituzioan aritzen diren emakumeekin egindako lanagatik\nMiarritzeko hilketa matxista salatzeko mobilizazioak egin ditu mugimendu feministak


Bide guztiak Oltzako saroira\nHASIERA -- -- HERRIKO SAREA -- -- gipuzkoamendizmendi.net -- -- Bide guztiak Oltzako saroira\nAtaungo Udalaren INFORMAZIO ZUZENA Whatsappez bidez jasotzeko aukera duzue. Mezuak jaso nahi badituzue:\n1. GORDE zuen telefono mugikorreko KONTAKTUETAN 616 758 758 telefono-zenbakia.\n2. BIDALI Whatsapp mezua: “INFORMAZIOA JASO NAHI DUT” 616 758 758 Telefonora.\nNoiz sortua: Azteazkena, 15 Uztaila 2015 21:21\nGipuzkoako Parketxe Sareak, Aizkorri-Aratz Natura Parkea zeharkatuko duen mendi-ibilaldia antolatu du hurrengo uztailak 19rako; bi abiapuntu izango dituen mendi-ibilaldi honek helmuga berdina du, Oltzako saroia. Mendi-ibilaldi honetan, Gipuzkoako Parketxe Sareak osatzen duten bost parketxeetatik bik hartu dute parte; biak Aizkorri-Aratz Natur Parkeko babestutako eremuan kokatuta daudenak, hain zuzen ere Zegamako Anduetza Parketxea eta Oñatiko Arantzazu Parketxea.\nOtzaurteko mendatetik 4 km-tara kokatzen den Aldaola aparkalekua izango da abiapuntu bat eta bestea, Arantzazuko Santutegian dagoen Arantzazu Parketxea. Bi ibilaldiak ordu berdinean abiatuko dira, goizeko 9:00etan. Beraz, Urbiako larreetan kokatzen den Oltzako saroira iristeko bi abiapuntu eta bi ibilbide eskaintzen dira, mendizaleek aukera dezaten. Antolatzaileek bi abiapuntuetan gidari zerbitzua eskainiko dute.\nOltzako saroian Mª Paz Oiarbide artzainak eta bere familiak egingo digute ongietorria eta Idiazabal gazta ekoizten duten artzain familia baten gaurko bizimodua erakutsiko digute ere. Gaurko artzaintza ezagutzeaz gain, antzinako artzaintzara gerturatuko gara, Oltzan Mª Paz-en aitonaren eta bere familiaren jatorrizko txabolak zutik dirautelako. Honela, garai bateko txabolak nolakoak ziren ikusi, artaldea nola zaintzen zuten entzun eta gazta egiteko prozesuaren gorabeherak ezagutuko ditugu, besteak beste.\nArtzaintzak gure herriaren paisaia eraldatu du eta Idiazabal gazta bezalako jaki gozo-gozoa oparitzen digu, mendi-ibilaldi bukaeran dastatuko duguna.\nBi mendi-ibilbideak zailtasun ertainekoak dira, 4 orduko luzerarekin. Ibilaldien prezioa 6€koa da, gazta dastatzea barne.


Gure arteko askoren kultura. Noticias de Gipuzkoa\nGure arteko askoren kultura\nTxomin Garmendia - Domingo, 20 de Marzo de 2016 - Actualizado a las 06:09h\nfernando Amezketarra (l764-2Ol4) liburua Auspoa saillean Joxe Mari Otermiñek argitaratua urriaren 20’an jaso nun, eta berak eman dit lantxo au burutzeko gogoa. Bear bada, ez da argitaratuko-edo, argitaratzen bada, illabete batzutara izan liteke. Ez det uste ordea nortasunik galduko dunik.\nPernando Amezketarra jaio zala 250 urte bete dirala-ta, jai aundiak egin ziran Amezketan: arrazoi ori izan da Otermiñen liburua argitaratzeko ere, eta zorionak alde ortatik.\nPernando, 1823’an ili zan 59 urterekin, diotenez, aran jan aundi bat eginda ur asko eran zulako. Ala omen zion berak il aurretik: “Nere bizitzan goseak eta mixeriz ibilli banaiz ere, naikoa janda ilko naiz”. Orra, nola dan mundua: beste euskaldunik bai ote da il ondorenean Pernandok ainbat goran-tza jasotakorik, ain mixerable eta arlote bizi-ta?\nPernando, goi maillako ipuilari ta bertsolaria izan arren, bere liburuak irakurrita, ez dirudi Euskalerrian geiegi ezagutua zanik.\nDon Patrizio Orkaiztegi Tolosako bikarioa, Amezketara bixita bat egin bearrean gertatu zan 1892’an, eta apaiz au ain bertsozalea izanik, esan liteke Pernandoren oiartzuna ondoren artan berak zabaldu zula geiena.\nGero etorriko ziran berri-emaillean albiste asko;1925’an, Gregorio Muxikaren liburua;1966’an, Auspoa sailleko Aita Zabalarena;2010’an, Joxe Mari Otermiñena, eta egille berarena orain eskuetan detena. Bakarren batekin utsegingo nun bear bada, barkatu. Ala ere bear ainbat, bai ote?\nOtermiñek dionez, 2010’ko liburu ori moldatzen ari zala, Amezketako Udal-artxiboan gertatu omen zan zerbait jakin naiean eta zinegotzi batek au esan omen zion: “Gizona, gizona, Pernando izan al zan, bada?”.\nGogoan det, Mariano zanak eta biok Alegiko emakume bati Pernandoren liburua eskeñita nola esan zigun: “Baiña, Pernando existitu al zan-ba?”.\nEz da gure arteko zabarkeria bakarrik, gu ibilli geran eskoletan kultura maillan, “Historia de España” besterik erakusten al ziguten bada?\nAdibidez, milla aldiz entzungo gendum Juan Sebastian Elkano zala lenengo munduari itzulia eman ziona, baiña getariarra zala, Basarriren bertsoetatik ikasi nun. Maistra ark ez ote zekin ainbeste?\nGaur zorionez beste aukera batzuk dauzkagu, eta bai bear ere, erri bakoitzak bere kondaira badu eta gureak ere bai.\nIrakurle, Otermiñen liburu au irakurtzen saiatu zaitez eta Pernando nor izan zan ondo ikasiko dezu, eta kulturaz edertu ere bai.\nUrrutiko lege eta izkuntz,\nmendean artzen ginduzten,\nikasi ere gizon aundiak\nda zer ondasun zituzten;\nbertan gertatutakotik berriz\nez gendun ezer ikusten,\ngure erria Euskadi zala


Noiz: Ekainak 27. Arrasate (Monterron), 21:30ean\nAntolatzaileak: Jul Lagunak eta Arrasateko Udala\nJul Bolinaga arrasatearra oso gaztetatik hasi zen musikan eta iazko azaroan agertoki baten gainean bihotzeko batek eraman zuen artean, hala jarraitu zuen. Horregatik, lagun, senide, musikari kide eta bidaideek haren omenez antolatu duten kontzertuari Amaierarik gabeko ibilbidea izena jarri diote. Are gehiago, kontuan hartuta bere musika ondareak eta bere izateko moduak oraindik bizi-bizirik jarraitzen dutela, JULHN-E27 matrikula ere sortu dute, inoiz geldituko ez den ibilgailuarena.\nJulek bere ibilbide konprometitua eta mundua aldatzeko zuen grina musikarekin azaltzen zuen. Hala, oso biografia luzea du: 1970eko hamarkada bukaeran, Txerra anaiarekin eta lagun batzuekin batera Doble Cero punk taldea sortu zuen; gerora, aldaketa batzuk medio, talde horrek RIP izena hartu zuen eta berorrek diskografia laburra badu ere, izugarrizko eragina izan zuen Euskal Herriko, Espainiako Estatuko eta beste atzerrietako punk giroan. Hainbeste, oraindik ere Euskal Herrian eta harago genero horretan izan den talde eraginkorrenetako bat izanik, belaunaldiz belaunaldi erreferentzia izaten jarraitzen duela. Era berean, 1980ko hamarkadan taldeak idatzitako hitz gordinek, tamalez, gaurkotasun handia izaten jarraitzen dute.\nRIP taldeak ibilera gorabeheratsua izan zuen agertokietako presentziari dagokionez bigarren milurtekoan Karlos Mahoma Agirreurretaren heriotzarekin batera taldea betirako lurperatu zuten arte –aurretik 1990eko hamarkada bukaeran Eduardo Mancebo Portu baxu jotzailea hil zen–, baina RIPen etenaldi horietan guztietan Julek ez zion inoiz musikari egiteari utzi. Honako taldeetan parte hartu zuen, besteak beste: Diputación Coral, Los Pitxones, Txapelpunk, Teclas, The Kagas, The Meas, The Magnificent Seven, Karrocerias Betoño, Piztu Punk, Gipsy Voodoo Rednecks eta azken urtean The Potes.\nArrasateko lagunek bihotzekoak eraman eta hiru egunetara agur ekitaldi hunkigarria egin zioten Jul lagunari, eta jende asko batu zen bertan. Baina haren heriotzak herrian eta herritik kanpo eragindako kolpeak eta jasotako elkartasun mezuek animatuta Arrasateko musikaria gogoratzeko ekimen gehiago egitea erabaki zuten; hala sortu zen Jul Lagunak ekimena. Eta lehen helburua izan zen musika egiteko moduagatik eta izateko era apalagatik iraganeko, egungo eta etorkizuneko hainbat gazteengan halako arrastoa utzi duen lagunaren omenezko kontzertu erraldoia egitea.\nArrasateko Udalarekin harremanetan jarri eta bien artean kontzertu-omenaldi berezia antolatu dute ekainaren 27rako Arrasateko Monterron parkean, eta aurtengo herriko San Juan jaiak luzatuz. Emanaldi berezi honetan Julen kantutegiaren lagin handi bat ikusi eta entzun ahal izango da, ezinezkoa baitzen kontzertu bakarrean guztia jasotzea. Besteak beste, RIP, The Potes, Karrocerias Betoño, Teclas eta Piztu Punk taldeen kantuak izango dira presente. Eta horretarako, Julek bidaide izan dituen belaunaldi ugaritako hainbat eta hainbat musikari igoko dira agertokira.


Geometria konputazional - Wikipedia, entziklopedia askea.\nOrdenagailu bidez marrazturiko zilindro bat\nGeometria konputazionala problema geometrikoak ebaztea helburu duen eta hortarakoa algoritmoak aztertu eta sortzen dituen informatikaren atala da. Algoritmoen sortze, ebazpen eta azterketan sortzen diren problema geometrikoak ere geometria konputazionalak ditu aztergai.\nOrdenagailu bidezko aplikazio grafikoak burutzea izan dira geometria konputazionalaren helburu nagusietako bat, horrela ordenagailu bidezko diseinu grafikoa ahalbidetuz; Hala ere ordenagailu grafikoak ez dira izan geometria konputazionalaren sustagai bakarrak, arazo anitz dago naturan geometrikoki ebatz daitezkenak eta resoluzio metodo horien garaketak ere garrantzi handia du.\nAdibidez geometria konputazionala errobotikaren (mugimenduen plangintza eta ikuspegi arazoetan), geografia lekutze sistemen (lekutzean eta ibilbideen plangintzan), zirkuitu integratuen optimizazioan, kontrol numerikodun makinen... eta beste hainbeste sistemen garatzea ahalbidetu du.\nMultimedia: Computational geometry\nAzken aldaketa 15 abendua 2019(e)an, 18:20(e)tan


Pribatutasun-politika - Asociaci\nGure betebeharra da pribatutasun-politika hau arretaz irakurri behar duzula adieraztea, zure datu pertsonalak webgune honetan eman aurretik.\nInformazio osoa eta gardena izango duzu hemen: nola biltzen diren zure datuak asociacionabk.com helbidean, zertarako erabiltzen den informazio hori, atzipen-sistemak eta informazio hori kudeatzeko erabiltzen ditugun tresnak.\nOhartarazi behar da pribatutasun-politika hori aldatu egin daitekeela lege-eskakizunen edo autoerregulazioaren arabera; beraz, erabiltzaileei aldian behin bisitatzeko gomendatzen zaie.\nArduradunaren nortasuna: ABK ELKARTEA\nHelbidea: La Paz 14 lonja 48903 Barakaldo España (Bizkaia)\nPosta elektronikoa: abkbarakaldo@gmail.com\nWebgunearen helburua: Elkartearen jarduerari buruzko informazioa, elkarteko kideena eta elkartekideena, eta produktuen salmenta.\nZure informazio pertsonalean erabiliko ditugun printzipioak.\nZure datu pertsonalen tratamenduan, printzipio hauek aplikatuko ditugu, datuak babesteko Europako erregelamendu berriaren eskakizunekin bat datozenak:\nLizunkeriaren, leialtasunaren eta gardentasunaren printzipioa: Zure datu pertsonalak helburu jakin baterako edo batzuetarako tratatzeko baimena eskatuko dizugu beti. Aldez aurretik gardentasun osoz jakinaraziko dizugu.\nDatuak minimizatzeko printzipioa: datuak eskatzen ditugun helburuetarako soilik eskatuko dizkizugu behar-beharrezkoak diren datuak. Ahalik eta gutxienekoak.\nKontserbazio-epea mugatzeko printzipioa: Datuak tratamenduaren xedeetarako behar den denbora baino ez dira gordeko, helburuaren arabera; dagokion kontserbazio-epearen berri emango dizugu; harpidetzen kasuan, aldian behin gure zerrendak berrikusiko ditugu, eta ez aktibo dauden erregistroak denbora askoan ezabatuko ditugu.\nIntegritatearen eta konfidentzialtasunaren printzipioa: zure datuak datu pertsonalen segurtasun egokia bermatzeko eta konfidentzialtasuna bermatzeko moduan tratatuko dira. Jakin behar duzu behar diren neurri guztiak hartzen ditugula hirugarrenek gure erabiltzaileen datuak baimenik gabe eskuratzea edo behar ez bezala erabiltzea saihesteko.\nDatu pertsonalak bidali eta erregistratzea\nDatu pertsonalak bidaltzea nahitaezkoa da harremanetan jartzeko, gure newsletter-ean harpidetzeko eta ABK ELKARTEArekin eragiketa komertzialak egiteko.\nEra berean, eskatutako datu pertsonalak ematen ez badira edo datuak babesteko politika hau onartzen ez bada, ezinezkoa izango da atari honetan egindako eskaerak harpidetu eta prozesatzea.\nInformazio pertsonala hartzeko hainbat sistema erabiltzen ditu webgune honek. Web gune honetan, erabiltzaileek aldez aurretik baimena eman behar dute beren datu pertsonalak adierazitako helburuetarako erabiltzeko. Erabiltzaile zaren aldetik, edozein unetan ezeztatzeko eskubidea izango duzu.\nWeb honek erabiltzen dituen informazio pertsonala atzemateko sistemak\nZerbitzuak eskatzeko inprimakiak: Web gunean formulario bat dago, erabiltzaileek bazkide egiteko moduari buruzko kontsulta helaraz dezaten\nEz erabili formulario hori publizitatea bidaltzeko, mesedez.\nZure informazioaren gaineko eskubideak erabiltzea\nEskubide horiek funtsezkoak dira datuak babesteko, zure informazioari buruz erabakitzeko aukera ematen baitute. Erabiltzaile zaren aldetik, Datu Pertsonalak Babesteari buruzko abenduaren 13ko 15/1999 Lege Organikoan eta hura garatzen duen Erregelamenduan ezarritako formalitateen arabera zuzendu eta erabili ahal izango dituzu zure komunikazioak.\nabkbarakaldo.com helbidean zuri buruzko datu pertsonalak tratatzen diren ala ez jakiteko eskubidea du edonork.\nInteresdunaren datu pertsonaletarako sarbidea eskatzea\nZuzentzeko edo ezabatzeko eskatzea\nTratamendua mugatzeko eskatzea\nDatuen eramangarritasuna eskatu\nInteresdunek beren datu pertsonalak eskuratu ahal izango dituzte, bai eta datu okerrak zuzentzeko eskatu ere, edo, hala badagokio, ezabatzeko eskatu ere, besteak beste, datuak bildu ziren helburuetarako beharrezkoak ez direnean. Inguruabar jakin batzuetan, interesdunek beren datuen tratamendua mugatzeko eska dezakete. Kasu horretan, erreklamazioak egin edo defendatzeko bakarrik gordeko ditut.\nInguruabar jakin batzuetan eta beren egoera partikularrarekin zerikusia duten arrazoiengatik, interesdunek beren datuen tratamenduari aurka egiten ahalko diote.\nABK ELKARTEAk datuak tratatzeari utziko dio, legezko premiazko arrazoiengatik izan ezik, edo izan daitezkeen erreklamazioak erabili edo defendatzeagatik izan ezik. Interesatua zaren aldetik, eskubidea duzu dagokizun datu pertsonalak, eman dizkiguzunak eta formatu egituratuan jasotzeko, erabilera arruntekoak eta irakurketa mekanikokoak, eta datu horiek tratamenduaren beste arduradun bati transmititzeko, kasu hauetan:\nTratamendua onespenean oinarrituta egotea.\nDatuak interesdunak eman baditu.\nTratamendua baliabide automatizatuen bidez egiten bada.\nDatuak eramateko eskubidea erabiltzean, eskubidea izango duzu datu pertsonalak zuzenean arduradunetik arduradunarengana bidaltzeko, teknikoki posible denean.\nInteresdunek eskubidea izanen dute, halaber, babes judizial eragingarria izateko eta kontrol-agintaritzari erreklamazioa aurkezteko, kasu honetan, Datuak Babesteko Espainiako Agentziari, baldin eta uste badute datu pertsonalen tratamenduak Erregelamendua hausten duela.\nZure datuak tratatzeko legezko oinarria erabiltzailearen adostasuna da. Zurea\nInprimakietako nahitaezko kapoak bete behar dira. Bestela, ezin izango zaio eskaerari erantzun. Horretarako, erabiltzaileak benetako datuak, zehatzak, osoak eta eguneratuak eman beharko ditu. Erabiltzaileak datu faltsuak edo hirugarrenenak baimenik gabe ematen baditu, inguruabar horren ondoriozko erantzukizunen erantzulea bera izanen da.\nEmandako datu pertsonalak erabiltzailearekiko harremanak irauten duen bitartean gordeko dira, eta, ondoren, legez eskatutako epeetara arte.\nRemarketing funtzioak abkbarakaldo.com bisitatu duten pertsonengana iristeko aukera ematen digu, eta audientzia jakin bat mezu jakin bati lotzeko. Gure gunea bisitatu duten erabiltzaileek berriro egin dezaten lortzeko metodoa da remarketing-a.\nabkbarakaldo.com webgunearen erabiltzaile zarenez, jakinarazten dizugu abkbarakaldo.com helbidean jaso dugula remarketing funtzio honetarako informazioa.\nZure informazioa cookie hauetan jasotzea nahi ez baduzu, Googleren cookieen erabilera desgaitu dezakezu Googleren iragarkien konfigurazioaren bidez.\nZerbitzu-mota honek sare sozialekin edo beste kanpo-plataforma batzuekin zuzenean elkarreraginean aritzeko aukera ematen du, webgune honetatik. Web honen bidez lortutako elkarreraginak eta informazioa erabiltzailearen pribatutasun-konfigurazioaren mende egongo dira beti sare sozial bakoitzean. Sare sozialekin elkarreraginean aritzeko aukera ematen duen zerbitzu bat instalatzen bada, litekeena da, nahiz eta erabiltzaileek zerbitzua erabiltzen ez duten, zerbitzu horrek kokatuta dauden orrialdeei buruzko web trafikoko datuak jasotzea.\nabkbarakaldo.com helbidean Facebook ads erabiltzen dugu, Facebookeko publizitate-plataforma, kanpainak eta iragarkiak sortzeko. Iragarki bat sortzean, honela sailka daiteke publikoa:\nDatu demografikoak (adina, sexua, etab.)\nInteresak (jarduerak, zaletasunak, etab.)\nInterneten eta beste bide batzuetatik erosten dutena\nFacebook ads-en bidez lortutako datuak pribatutasun-politika honi lotuta daude, erabiltzaileak bere datuak webgune honetako inprimakian utzi eta harpidetza-buletinera biltzen dituen unetik. Ez da inoiz erabiliko Facebooketik datorren informazioa beste helburu baterako.\nZure datuak kudeatzeko erabiltzen ditudan tresna asko hirugarrenek kontratatzen dituzte.\nJarduera garatzeko behar-beharrezkoak diren zerbitzuak emateko, abkbarakaldo.com, datu hauek ematen ditu pribatutasun-baldintzetan:\nGoogle Analytics: Google, Inc.-ek eskaintzen duen web zerbitzu analitikoa. Delaware enpresa horren bulego nagusia 1600 Amphitheatre Parkway, Mountain View (Kalifornia), CA 94043, Estatu Batuak (“Google”) dira. Google Analytics-ek “cookieak” erabiltzen ditu, zure ordenagailuan dauden testu-artxiboak, web gunearen erabiltzaileek egiten duten erabilera aztertzen laguntzeko asoziacionabk.com. Cookieak asoziacionabk.com erabilerari buruz sortzen duen informazioa (zure IP helbidea barne) zuzenean transmititu eta artxibatuko du Googlek Estatu Batuetako zerbitzarietan.\nHosting: ADW Europe SL, helbidea Espainian duena. Informazio gehiago: https://www.adw.es/. ADW Europe SL. datuak tratatzen ditu ABK ELKARTEAri hosting-zerbitzuak emateko.\nWeb plataforma: Automattic Inc., helbidea AEBn duena. Informazio gehiago: https://es.wordpress.com/ (Automattic Inc.). Automattic Inc.-ek datuak tratatzen ditu ABK ELKARTEAri web-plataformako zerbitzuak emateko.\nMarketineko emaila: Benchmark Internet Group, LLC. Helbidea: AEB. Informazio gehiago: https://www.benchmarkemail.com/es/ (Benchmark Internet Group, LLC). Bertan, datuak aztertzen dira, ABK ELKARTEAri bere marketin-zerbitzuak egiteko.\nabkbarakaldo.com-en nabigatzean, identifikatu ezin diren datuak jaso daitezke, besteak beste, IP helbideak, kokapen geografikoa (gutxi gorabehera), zerbitzuak eta lekuak erabiltzeko moduaren erregistroa eta erabiltzailea identifikatzeko erabili ezin diren beste datu batzuk. Identifikatzeko ez diren datuen artean, hirugarrenen zerbitzuen bidez nabigatzeko ohiturei dagozkienak ere badaude. Webgune honek hirugarrenen analisi-zerbitzu hauek erabiltzen ditu:\nInformazio hori erabiltzen dugu joerak aztertzeko, gunea administratzeko, erabiltzaileek gunearen inguruan egiten dituzten mugimenduak arakatzeko eta gure erabiltzaile multzoari buruzko informazio demografikoa biltzeko.\nDatuen sekretua eta segurtasuna\nABK ASOCIACIÓNen konpromisoa hartzen dugu erabiltzaileen datu pertsonalak erabili eta tratatzeko, haien konfidentzialtasuna errespetatuz eta haien helburuaren arabera erabiltzeko, bai eta datu horiek gordetzeko eta neurri guztiak egokitzeko betebeharra betetzeko ere, datuak babesteko indarrean dagoen araudian ezarritakoaren arabera, datuak aldatu, galdu, tratatu edo baimenik gabe eskuratu ez daitezen.\nWebgune honek SSL ziurtagiria du. Segurtasun-protokolo horrek zure datuak modu oso eta seguruan bidaiatzea eragiten du, hau da, datuak zerbitzari eta web erabiltzaile baten artean transmititzea, eta atzeraelikaduran, guztiz zifratuta edo enkriptatuta.\nabkbarakaldo.com-ek ezin du bermatu Internet sarearen erabateko menderaezintasuna, eta, beraz, hirugarrenek datuetara iruzur eginez datuok urratzea.\nProzesamenduaren konfidentzialtasunari dagokionez, ABK ELKARTEAk ziurtatuko du bezeroaren datuak prozesatzeko baimena duen edozein pertsona (bere langileak, laguntzaileak eta emaileak barne) konfidentzialtasun-betebehar egokiaren pean egongo dela (kontratuzko edo legezko betebeharra izan).\nSegurtasun-gorabeheraren bat gertatzen denean, ABK ASOCIACION jakinarazten denean, bezeroari jakinarazi beharko dio atzerapen bidegaberik gabe, eta segurtasun-gertakariari buruzko informazio egokia eman beharko du, ezagutzen den bezala edo bezeroak arrazoiz eskatzen duenean.\nErabiltzaile zaren aldetik, abkbarakaldo.com-era bidaltzen dituzun datuen egiazkotasunaren eta zuzentasunaren erantzule bakarra zara, eta ABK ELKARTEA horri buruzko edozein erantzukizunetik salbuesten duzu.\nErabiltzaileek, nolanahi ere, emandako datu pertsonalen zehaztasuna, indarraldia eta benetakotasuna bermatu eta erantzuten dute, eta behar bezala eguneratuta edukitzeko konpromisoa hartzen dute. Erabiltzaileak onartzen du harremanetarako edo harpidetzarako formularioan informazio osoa eta zuzena ematea.\nErabiltzaileak aitortzen du datu pertsonalak babesteko baldintzei buruzko informazioa jaso duela, eta ABK ASOCIACION elkarteak haiek tratatzea onartzen duela, pribatutasun-politika honetan adierazitako moduan eta helburuetarako.\nInteresdunen datuak tratatzeko nahiz lagatzeko emandako baimena edozein unetan baliogabetu daiteke, eta ABK ELKARTEAri jakinarazi behar zaio, ARCO eskubideak erabiltzeko politika honetan ezarritako moduan. Ezeztapen horrek ez du inola ere atzeraeraginik izanen.\nABK ELKARTEAk beretzat gordetzen du politika hau aldatzeko eskubidea, lege- edo jurisprudentzia-berrikuntzetara eta industriaren praktiketara egokitzeko. Kasu horietan, ABK ELKARTEAk orrialde honetan jakinaraziko ditu egindako aldaketak, abian jarri baino behar den denbora lehenago.\nLSSICE legearen arabera, abkbarakaldo.com-ek ez du SPAMeko praktikarik egiten, eta, beraz, ez du posta elektronikoz bidaltzen erabiltzaileak aurrez eskatu edo baimendu ez duen mezu komertzialik. Horren ondorioz, webgunean dauden inprimakietako bakoitzean, erabiltzaileak buletina jasotzeko baimena eman dezake, puntualki eskatutako informazio komertziala edozein dela ere.\nInformazioaren Gizartearen Zerbitzuei eta Merkataritza Elektronikoari buruzko 34/2002 Legean xedatutakoaren arabera, abkbarakaldo.com(e)k konpromisoa hartzen du merkataritzako komunikaziorik ez bidaltzeko, behar bezala identifikatu gabe.


Gizarte Zientziak, Geografia Eta Historia (66)\nArtearen Historia (47)\nZinemako artistak ordena kronologikoan kokatzen ditu. Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zentratzeko arrastatu ere egin d ...\nEgin klik Cinquecentoko artistetan eta eraman leku egokira.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zentratzeko arrastatu ere eg ...\nZabaldu zerrenda eta hautatu dagokion zinemako artistak. Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zentratzeko arrastatu ere egi ...


Concha Navarro, Granadako Unibertsitateko Farmakologiako katedraduna eta Fitoterapiari buruzko Ikerketa Zentroko (INFITO) lehendakaria. | Consumer\nConcha Navarro, Granadako Unibertsitateko Farmakologiako katedraduna eta Fitoterapiari buruzko Ikerketa Zentroko (INFITO) lehendakaria.\n«Fitoterapia gure herrialdeko Farmaziako ia fakultate guztietan ematen den diziplina da»\nFitoterapia landareen erabilera helburu terapeutikoa aztertzen duen zientzia da, bai egoera patologikoa prebenitu, arindu edo sendatzeko. Gero eta ohikoagoak dira konposatu ez-sintetikoetan oinarritutako eta fitoterapiara jotzen duten osasun-tratamenduak. Concha Navarro Granadako Unibertsitateko Farmakologiako katedraduna eta Fitoterapiari buruzko Ikerketa Zentroko (INFITO) lehendakaria da, eta hainbat substantzia kontsumitzeak osasunean dituen ondorio onuragarriak azaltzen ditu; esaterako, ekinazea eta propolia, antibiotikoei erantzuten ez dieten infekzio batzuk tratatzeko aukera bihurtzen dira. Zenbait prestakin fitoterapikok prozesu patologiko jakin batzuetan berriz gaixotzea prebenitu edo murriztu dezakete, hala nola proantozianidina ugariko ahabia amerikarren estraktuekin prestatutakoetan. Halakoetan, gernu-traktuko infekzioak asko murriztu dira horiekin tratatutako pertsonetan. Hala ere, oraindik ez da zabaldu substantzia horien erabilera.\nZergatik sortu da interes berezia fitoterapian?\nKontuan hartu behar da Fitoterapia diziplina zientifikoa dela, gure herrialdeko Farmaziako ia fakultate guztietan ematen dena, eta, jakina, Europako unibertsitate askotan. Bertan, tratamendurako aukera aztertzen da (prebentziozkoa, sendagarria edo sintomak arintzekoa, sendabelarren bidez eta horien bidez lor daitezkeen produktuen bidez). Terapeutikan duen interesa bere ekintza farmakologikoei zor zaio, eta, beraz, prozesu patologiko ezberdinen tratamenduan aplikatzeko aukerari.\nZer gomendatzen du gripe-prozesuen aurrean?\nOsasun-profesionalek, gainera, edo osagai aktiboak jatorri sintetikokoak dituzten sendagaien ordez, zenbait prestakin fitoterapiko gomendatu ditzakete, bai organismoaren defentsak areagotzeko, hala nola ekinozearekin edo propoliarekin egindakoak, bai prozesu katarral horien berezko sintomatologia hobetzen laguntzen dutenak, hala nola, eukalipto-konposizioan edo jariakin-metaketan erabiltzen direnak.\nBaina nori galdetu behar zaio tratamendurik egokienari buruz?\nGaixoaren ardura duen medikuak bakarrik ebaluatu behar du zer egoeratan dagoen egokia antibiotikoekin tratatzea, bakterioek gaininfekzioak izateko arriskua, bakterioak antibiotikoekiko sentikorrak baitira, adibidez.\nMesfidantza sortu da medikuntza naturalarekiko edo produktu ez-sintetikoetan oinarritutakoarekiko.\nSabal serrulataren prestakinak oso interesgarriak dira, zenbait saiakuntza klinikoren arabera, prostatako hiperplasia onberanAgian, Medikuntzako lizentziadunei dagokienez, nahaste nabarmena dagoelako gertatu da (Fitoterapiaren kasuan, esaterako); izan ere, gaur egun, praktikan eta zoritxarrez, ez daude medikuntza-ikasketetan gure herrialdean, eta medikuen titulua ematen zaien beste pertsona batzuk, metodo natural deritzonaren izenean dihardutenak.\nFitoterapiak zenbateraino du oinarri zientifikoa?\nTratamendu fitoterapikoen kasuan, ebidentzia zientifikoak ugariak dira, bestela ezin izango baitziren espezialitate farmazeutiko gisa erregistratu. Zenbait prozesu patologikori buruzko adibideak aipa daitezke. Adibidez, harpagofito-prestakinei, katu-azazkalari (Uncaria-tomentosa) eta zenbait prozesu erreumatikoren tratamenduan ortigaren aireko zatiei, dela bakarka, dela laguntzailekide gisa. Sabal serrulataren prestakinak oso interesgarriak dira, zenbait saiakuntza klinikotan frogatu denez, prostatako hiperplasia onbera tratatzeko. Eta isoflabonen edukiari dagokionez normalizatutako soja-estraktuek, ebidentzia kliniko berrienen arabera, bizitzaren etapa honetan dauden emakume askori mesede egiten diote menopausa-sintomatologiatik.\nZer etorkizun du diziplina horrek gure herrialdean?\nFitoterapia gero eta gehiago ezartzen ari da gure herrialdean, eta Alemanian dauden kotak lortu beharko lirateke, non bai medikamentuen preskriptoreek (medikuek) bai medikamentuen banatzaileek (botikariek) prestakuntza ona baitute naturatik datozen sendagai horietan. Ikerketa-ildoek ia eremu guztiak hartzen dituzte, batez ere duela bi hamarkadaz geroztik landare-espezie askoren erabilera terapeutikoa bermatzen duen balioztatze zientifikoan egiten ari den ahalegin handia kontuan hartuta. Sendabelarren bidez lortutako produktuekin egiten ari diren ikerketetan jarritako itxaropenak garrantzitsuak dira. Izan ere, azken urteotan, sojarekin, ahabi amerikarrarekin, ortigarekin, katu-azazkalarekin eta jatorri desberdineko fitoesterolekin egindako fitoprestakin berriak sartu dira, besteak beste, osasuna hobetzen nabarmen lagundu dutenak.\nElikadura funtzionalean sinesten duzu?\nEz dira sinesteak edo ez. Kontua da elikagai bati eransten zaion jakiak jarduketa frogatuak dituen, eta behar adina eta beharrezko kopuruan gehitzen den, espero den onura lortzeko. Bestalde, elikagai baten funtzionaltasuna beti dago elikagai hori hartzen duenaren egoeraren araberakoa. Horrek esan nahi du, kasu batzuetan, elikagaietan egon ohi diren produktu batzuen kantitate handiagoak behar izaten direla.\nEkozea, XVIII. mendeaz geroztik AEBetako indioek orbaintzaile gisa erabilia, sendabelar aztertuenetako bat da, sistema immunea indartzeko bere propietateak bermatzen dituzten ehunka ikerketarekin, eta horrek bereziki baliagarria egiten dio arnas aparatuko infekzioen kontra. Propietate horiek osagaien ekintza sinergikoari egozten zaizkio (polisakarido heterogeneoak eta glukoproteinak, azido fenoliko libreak eta flavonoideak, besteak beste). Fitoterapiari buruzko Ikerketa Zentroak adierazi duenez, nahiz eta zenbait ikerketa klinikok frogatzen duten prestakinek eraginkorrak direla instalazio horrekin, oraindik ez da argitu zein osagai den zehazki irabazien erantzulea.\nEkinozea da, tradizio handieneko landare-farmakoetako bat izateaz gain, arnasketa-infekzioak tratatzeko babes zientifiko handiena duena. Osasunaren Mundu Erakundeak (OME), Alemaniako E Batzordeak (sendabelarren erabilera aztertzen duen Sendagaiaren Alemaniako Agentzia) eta European Scientific Cooperative on Phytotherapy (ESCOP) goi-mailako arnasbideetako hotzeriak eta infekzio kronikoak tratatzeko erabiltzen direla onartu dute. Aho bidez gomendatutako dosia eguneko 900 mg da, eta tratamenduaren luzapenak ez du zortzi aste baino gehiago iraun behar, ez toxikotasun-arriskuagatik, baizik eta, Alemaniako sendabelarrek adierazten duten bezala, tratamendu luzeekin eraginkortasuna galtzeko arriskuagatik.\nfitoterapia-eu ikerketa-zentro plantas medicinales-eu preparados-eu tratamendu


Hogei liburu afrikar (1-10) - Lazzaretto vecchio | Lazzaretto vecchio\nHasiera » bAst » Hogei liburu afrikar (1-10)\nHogei liburu afrikar (1-10)\nItzalen erregea, Maaza Mengiste\nMan Booker Sarirako aukeratua, maisu lan hau Mussolinik Etiopia inbaditu zuen garaian girotua dago. Memoria, historia eta prosa artistikoa estu lotuta daude. Hirut da protagonista, etxeko neska bat (neskamea) armak hartu eta gerran borrokatzeko prest. Hainbat pertsonaiekin duen harremanak argi egiten dio gerrako ankerkeriari. Bortxaketak, indarkeria, ausardia, koldarkeria, iluntasuna eta argia. Liburu ahanztezina da, borrokatu zuten emakumeei buruz eta geure gertaerak kontatzearen garrantziari buruz.\nGauez odol oro da beltza, David Diop\nAlfa Ndiaye mutil senegaldarra da, Frantziaren alde borrokatu zena Lehen Mundu Gerran. “Txokolate” soldado laguna eta Mademba laguna ankerki hiltzen direnean, Ndiaye munstro moduko bihurtzen da. Gauez sartzen da eta soldadu alemaniarrak hiltzen ditu, eta eskuetan ekartzen ditu haien oroigarriak, herio-gose handi batekin. Irakurketa honek, hunkigarri bezain beharrezko izanik, indar kolonialen alde borrokatu zuten soldadu afrikarrei buruz aspaldi kontatu gabeko gertaerak jasotzen ditu.\nVivek Oji-ren heriotza, Akwaeke\nAma indiarra eta aita nigeriarra izanik, Vivek Oji protagonista mundura dator amona hiltzen den egunean, eta hori zerbaiten aierua izanen da. Liburuan zehar, inguruan dituen pertsonengandik ezagutuko dugu, hauek bizi-herioan dabiltzala. Noizean behin Oji hilobitik mintzo da. “Ez naiz ni jendeak nitaz uste duena. Ez naiz sekula izan. Egun bakoitza zaila, batera eta bertzera, jakinik jendeak ikusi ninduela behin, jakinik okertzen zirela, erabat, neu benetakoa ez zutela ikusten. Ez nintzen deus haientzat”. Eleberri liluragarria, gure aroko idazle andrazko handietako batek idatzia. Eleberriak gai hauek lantzen ditu: familia, harremanak, kultura, identitatea eta nola kanpoko munduak ankerki azpira ditzakeen gure izate berezkoak.\nPresidente lagunaren heriotza, Alain Mabanckou\nSatiraren maisua baita, Mabanckou-ren liburuak haren jaioterriko herrialdean kokatzen dira, Kongoko Errepublikan, eta dira konbinazio bat, asmamena, komedia eta tragedia. Azken obra bide beretikoa du. Bihar 20 urte beteko ditut lanaren ostean, mundua, oraino, 13 urteko protagonistaren begietatik ikusten dugu. Michel da, eta honen haurtzaroa barregarri samarra, “post-koloniala”. Gauzak serio jarri dira Ngoubai Presidentearen erahilketa iragartzen denean, eta une horretatik aurrera nehor ez dago salbu eta gure heroia eromenaren erdian ezartzen da.\nAkordio akastunak, Frances Mensah\nDrama erromantikoen erregina itzuli da, From Pasta to Pigfoot eta Second Helpings eleberri arrakastatsuen ondotik. Ghanan bizi diren hiru andrazko lagunen bizitza ardatz harturik, irakurketa eransle honek erronkak ditu gaitzat, adiskidetasunean, maitasunean, harremanetan eta zorion betikoaren bilaketan dauden erronkak, hain zuzen ere.\nLehen emakumea / Neska ur-gorputza da, Jennifer Nansubuga Makumbi\nMakumbi nabarmen agertzen zaigu mundu literarioan bere azken eleberriarekin. Protagonistaren izena Kirabo da, Ugandako neska nerabe bat, Idi Amin agintean zen garaian. Herri batean hazia da, eta nahi du amaren identitatea ezagutu, eta nehork ez dio emango erantzun hori. Beranduago, aitak Kampalara eramanen du, eta han barnetegi batera bidaltzen dute. Ikusten dugu bere identitatea bilatzen, eta nola kulturak eta patriarkatuak eztenkatzen duten. Baina ez da Kiraboren historia. Modu orokorragoan, liburuak aztertu egiten ditu, folkloreak, tradizioak eta arau sozialek emakumeengan duten eragina.\nBizitzaz haragokoak, Abdulrazak Gurnah\nTanzaniar idazle ospetsuaren hamargarren nobelak kolonialismoaren eragina deskribatzen du, ez bakarrik nazioan, baita herritarren bizi indibidualetan ere. Ekialdeko Afrikan girotua, liburuak senar-emazte baten bizikizunak jasotzen ditu, Asha eta Khalifa dira; Afiya, haien neskatoa; Ilyas, Schutztruppe Askaris-etako bat bihurtzen da eta Alemaniaren alde borrokatzera joaten da gerran; eta Hamza, zaurituta bueltatzen da etxera eta bizia berregin behar du. Pertsonaia batek dio, “zer geratzen da bizitzeko, gertatu direnak gertatuta, “alemaniarrek hainbertze jende hil baitute, herrialdea zaborrez beteta baitago, buruhezur eta hezur, eta lurra odolez blai? Bizitzaz haragokoak lanak dena kontatzen du gertaera horiei buruz.\nErresuma traszendentea, Yaa Gyasi\nGyasi-ren bigarren nobela hau antsiaz itxaron du irakurleak. Neurozientzian lizentziaduna den ghanatar-amerikarra da Gifty, denbora asko pasatzen du laborategian esperimentuak egiten. Hasieran, lana bakarrik dirudi, baina sakondu ahala jakingo dugu lotura zuzena duela traumarekin eta haurtzaroko minarekin, alde askotatik. Arrazakeriaren eragina, gaindosiarekin anaia galtzea, aitak Ghanara egindako itzulera gabeko bidaia, ama txit erlijiosoa depresioaren atarian. Nola bateratu fedea eta zientzia, egunerokoak dakartzan galera eta zailtasunetan?\nGizonaren emazte bakarra, Peace Adzo Medie\nGhana garaikidean girotua dago. Afi Tekple modistaren istorioa da, onartu baitu ezkontzea negozio gizon aberats batekin, gizonaren amak aukeratu du “andregai desegokia” utz zezan. Accra argitsuan aurrera doan heinean Afi, senarrarekin egoteko, maitagarrien ipuina ez da gauzatzen. Baina bukaera zoriontsua duen bertsio bat baino gehiago bada; lagun andrazkoak, jana, moda, kultura eta independentziaranzko bidaia elkartzen dituena.\nMogadishu, arkitekto baten begietatik, Omar Degan\nOmar Degan diaspora somaliarraren parte da, etxera itzultzea erabaki du, herrialdea berreraikitzen laguntzeko. Bidaia horren parte bat izan da ez-fikziozko liburu hau idaztea, irakurlea daramana Mogadiscion zehar, argazkiak konbinatuz historia pusketekin. Gerra kontuez harago, edertasun handia dago ikusgai, gertaerak eta gorde beharreko kultur ondarea gogora ekartzeko.


“Gazte Sortegiak” sormen egonaldia - Nontzeberri\nHasiera/BESTELAKOAK/“Gazte Sortegiak” sormen egonaldia\n“Gazte Sortegiak” sormen egonaldia\nApirilaren 3tik 7ra Gazte Sortegiak sormen egonaldia egingo da Kanpezun. Oraindik izena eman ahal da, martxoaren 11n amaituko baita horretarako epea.\nHara joango diren gazteek Oihane Perea, Jon Basaguren, Unai Lopez de Armentia eta Maider Oleagarekin bertsolaritza, musika, antzerkia eta ikus-entzunezkoen laborategiak egingo dituzte.\nEkimenean, lau sormen laborategi antolatu dira. Lehen eguna, apirilak 3, bertsoaren inguruan ardaztuko da. Oihane Perea Arabako Bertsolari Txapelketako txapeldunak Bertsoa jolas izeneko sortegia gidatuko du.\nHurrengo egunean, Jon Basaguren musikari eta esatariak musika lantegia zuzenduko du Musikaz egin izenpean. Bertan, aurreko “eguneko bertso-sortekin taldeka rap-reggaeton bat grabatzea proposatuko da”.\nApirilaren 5ean, Unai Lopez de Armentia antzerkilaria eta Baratza aretoko arduradunak Antzerki–aterki izeneko laborategia egingo du, eta aurreko egunetakoak aprobetxatuko ditu “gorputz adierazpenera” eramateko.\nAzken egunean, apirilaren 6an, Maider Oleaga zuzendari eta gidoilariak ikus-entzunezkoak izango ditu langai Zer daki begiak soinuez? galderaren testuinguruan.\nGogoratu, izena emateko epea martxoaren 11n itxiko da. Interesdunek Oihanederren webgunean dute informazio guztia.\nBakardade eta genero-indarkeria, Nafarroako Filmotekan\nOlatz Gorrotxategik “Jauría” antzezlana estreinatuko du asteon, Barakaldon


Alberto Garai: "Kirola egiten hasi aurretik osasun azterketa egitea oso garrantzitsua da, arazorik ez izateko" - Arrasate - Goiena.eus\nAlberto Garai: "Kirola egiten hasi aurretik osasun azterketa egitea oso garrantzitsua da, arazorik ez izateko"\nZuriñe Velez de Mendizabal 2013-09-11 02:00\nOporren ostean jende asko hasten da kirola egiten. Athloneko kirol medikuak kirola egiten hasi aurretik egin beharreko urratsez egin du berba, baita debagoiendarrek kirola egiteko duten ohitura eta moduez ere.\nGarai honetan, urteko beste hilabete batzuetan baino mugimendu handiagoa igartzen duzue Athlonen?\nUrtero bezala. Udazkenean beti izaten dugu lan handiagoa; elkarteekin aritzen gara, gehienbat, kirol taldeekin. Esango nuke asmo berriak direla-eta kirola egiten hasten direnak ez direla askorik gerturatzen gurera.\nEta zer-nolako zerbitzuak eskaintzen dituzue, zehazki?\nNahiko zerbitzu osatua eskaintzen dugu. Gure helburu nagusia prebentzioa da. Pertsona batekin nagoenean, pertsona hori ondo aztertzen dut, kirola egiteko inongo arazorik ez duela izango jakin arte. Elementu garrantzitsuena osasun azterketa da, baina, horrez gain, lesioak tratatzen ditugu, eta lesioak saihestu. Aholkularitzak ere garrantzia dauka, eta baita kirol kultura sortzeak ere. Formazioa ere eskaintzen dugu, entrenamendu plangintza egiten laguntzen dugu...\nZenbateraino da garrantzitsua kirola egiten hasi aurretik osasun azterketa egitea?\nOso garrantzitsua da; izan ere, kirola egitea ez da beti ona. Bat-bateko heriotza gerta daiteke, arazo kardiobaskularrak izan daitezke... Dena ongi aztertu, baloratu eta jendea aholkatu behar da, arriskurik ez dagoela ziurtatzeko. Kirolak gure gorputzean aldaketak sortzen ditu eta maiz ez dira onak izaten. Gainera, osasun azterketa eginda, sarri ez da nahikoa izaten, jarraipena egin behar da.\nEta zer egiten duzue osasun azterketa baten?\nGauza asko. Lehenengo elkarrizketa beti da garrantzitsua, informazioa elkartrukatzea. Beraz, aurreneko urratsa elkarrizketa pertsonala da, familiako aurrekariak aztertzea, eragin zuzena dute-eta norberagan. Baita bakoitzaren aurrekariak ezagutzea ere: nolako gaixotasunak izan dituen, ebakuntzarik egin dioten, zenbat kirol egin duen, zer-nolako ohiturak dituen... Horren ostean, osasun azterketa etorriko litzateke, lokomozio-aparatua eta aparatu kardiobaskularra begiratu, eta esfortzu proba ere egiten dugu. Guztiarekin txosten bat idatzi eta aholkularitza pertsonala egiten dugu. Gutxi gorabehera, ordubete ingurukoa izaten da eta emaitzen arabera zein kirol ez den komeni eta zein bai ikus daiteke.\nEta derrigorrezkoa da esfrotzu proba egitea?\nOso garrantzitsua da. Kirola egiten denean, normalean, mugaraino eramaten da gorputza. Gu saiatzen gara laborategian makina batzuekin, elektrokardiograma batekin eta tentsio aparailuekin egoera horretara iristen, progresiboki, betiere. Nekatu egin behar da eta bihotzaren erritmoa aztertzen eta egon daitezkeen arazoak ikertzen ditugu, nola erantzuten duen... Eta bakoitzarentzako entrenamendu erritmo pertsonalizatuak ateratzen dira praktikatzen den kirolaren arabera.\nAlbiste onez gain, txarrak ematea ere egokituko zaizue...\nEgia da momentuan berri txarrak izaten direla, baina epe luzera on bilakatzen direnak. Esan bezala, gure lana prebenitzea da eta zerbait arraroa ikusiz gero eta konponbiderik ez badauka, kirola kentzen dugu; urtero bi pertsonari, behintzat, debekatzen diegu kirola egitea. Konponbidea edukiz gero, ostera, ebakuntza baten ostean kirola egiten hasi ahal izango da berriro. Kasu horretan, urte bakoitzean bospaseik egiten dute bihotzeko ebakuntza, kirola praktikatu ahal izateaz gainera, bizi kalitatea ere hobetzeko.\nKasu batzuetan kirolez aldatzea ere aholkatzen duzu. Nola hartzen du jendeak?\nSaiatzen gara ongi aholkatzen, eta haserreak egoten dira, noski. Baina zergatiak azaltzen dizkiegu eta beste kirol batzuk bilatzen ditugu, intentsitate ezberdinekoak. Kosta egiten den arren, ohitu egiten dira egoerara. Kirola hainbat arrazoirengatik praktika daiteke: ongi pasatzeko, disfrutatzeko, ondo egoteko... Beste kirol bat egin arren, helburu horiek ere lor daitezke.\nSarritan, horrelako zerbitzu bat kirolarientzako bakarrik dela pentsatzen dugu, baina edonork erabil dezake, ezta?\nAskok eta askok uste dute profesionalek bakarrik egin behar dutela horrelako osasun azterketa bat, eta ez da hala. Aurretik azaldu dudana proba arrunta da, profesionalentzako esfortzu probak ordubete baino luzeagoak dira, esaterako. Guk edozeini zuzendutako zerbitzua eskaintzen dugu, umeak direla, hirugarren adinekoak... Gero eta jende gehiago dator, galdetzera bada ere.\nEta zer-nolako aholkuak eskatzen dituzte?\nDenetarik, baina, gehienbat, egin gura duten kirola zein intentsitatetan egin galdetzen dute, nola entrenatu eta zenbat denboran... Eta elikaduraren, hidratazioaren zein kirol arropen inguruko zalantzak ere izaten dituzte eta aholkuak ematen dizkiegu.\nUste duzu ongi informatuta gaudela?\nInformazio asko jasotzen dugu eta, sarritan, desinformatzeko balio du. "Hau esan didate" edo "interneten irakurri dut"...\nOrokorrean, Debagoienean kirola ondo egiten dugu?\nOrokorrean, ondo egiten dela esango nuke. Janzkera aldetik jendea kirola egitera nola joaten den, nola berotzen duen eta progresiboki aritzen ote den begiratzen dut askotan, eta hobetzen goazela esango nuke.\nNola komeni da antolatzea kirola egiteko? Nola planifikatu?\nOso kontu pertsonala da eta helburu bakoitzaren arabera modu batera edo bestera antolatu beharko genuke: bi egunean, hirutan... Garrantzitsuena kirolarekin ongi pasatzea da, dela taldean arituz, edo bakarka. Bestalde, oso helburu konkretuak izanda, hobeto izaten da entrenatzaile pertsonal bat izatea. Denboraldi baten horrela arituta, entrenatzen, norberaren ezaugarriak ezagutzen eta entrenamendua nola aldatzen joan ikasten da.


31 film labur lehiatuko dira Umorea Labur jaialdian, abenduaren 11tik 16ra | Geuria\nSail ofizialaz gain, Nosolopaja atal lokala ere proiektatuko dute jaialdian. Aurten Kimuak programak jaso du Ohorezko Txantxarria 20 urteko ibilbideagatik.\nIazko jaialdian sarituak izan ziren lanak eta Ramon Barea Ohorezko Txantxarria // Umorea Labur\nSail ofizialaz gain, Nosolopaja atal lokala ere proiektatuko dute jaialdian. Aurten Kimuak programak jaso du Ohorezko Txantxarria 20 urteko ibilbideagatik\nHamaseigarren urtez, Umorea Labur jaialdiaren edizio berri bat ekarriko du Lanbarri Kultur Elkarteak Arrigorriagara. Jaialdia abenduaren 11tik 16ra bitartean ospatuko da Lonbo aretoan, sarrera doan. Emanaldiak (irekiera gala -astelehenean-, atal ofiziala -asteartetik ostiralera-, nosolopaja atala -ostiralean- eta gala-klausura -larunbatean-) 19:30ean hasiko dira.\nAurten 200 film labur baino gehiago jaso dituzte, baina sail ofizialean 31 film labur lehiatuko dira. Sail ofizialaz gain, inaugurazio ekitaldian film laburrak proiektatu dituzte. Kasu honetan, Kimuak programak azken 20 urtetan zabaldu dituen film laburrik onenak proiektatu dituzte. Hain zuzen ere, Eusko Jaurlaritzak sustatutako programa honek jaso du aurten Ohorezko Txantxarria irekiera galan. Iaz, Ramon Barea aktoreak jaso zuen saria.\nNosolopaja atala Arrigorriagako zuzendariei dago zuzenduta eta antolatzaileen arabera aurten aurkeztu dituzten lanen kalitate maila oso altua izan dela diote antolatzaileek. Sail honen film laburrak hilaren 15ean, ostiralez, proiektatuko dituzte, 21:00ak aldera. Atal honetan, besteak beste, ondorengo film laburrak ikusi ahal izango dira: Ainhoa film laburra, Goya 2018 sarietarako hautagaia, Banatu filmak kudeatuta; Highlights taldearen azkeneko bideoklipa Joshua Durán arrigorriagarrak zuzenduta; Artzeder Arregi ugaotarraren El duelo; edota Ziren film laburra Aitzol Saratxagak zuzenduta.\nItxiera gala hilaren 16an izango da, Jose Angulo aktoreak aurkeztuta, eta jaialdiko sari banaketa egingo dute. 3.000 euro banatuko dituzte: 1.000 euro umorezko labur onenari, 500 euro zuzendari hoberenari, 600 euro ikusleen sariari, 600 euro gaztea sariari eta 300 euro interpretazio onenari. Epaimahaia osatuko dute Iñigo Salinero Txaflas aktoreak, Sonia Pacios produktoreak eta Caostica kultura taldeko ordezkariek.\nParegabea, Arrigorriagari buruz\nArrigorriagak eta arrigorriagarra izateak daukan garrantzia adierazten duen fikziozko film laburra aurkeztu du Udalak. Paregabea da film laburraren izenburua eta, “Arrigorriagan nola bizi garen, nola dibertitzen garen eta nola parte hartzen dugun azaltzen saiatu gara”, diote udal arduradunek.\nSailkatuta: Film laburrak, Umorea Labur


Euangelioa S. Mattheuen araura. 9 Basque (Navarro-Labourdin): NT\nBible > Basque (Navarro-Labourdin): NT > Matthew 9\n◄ Euangelioa S. Mattheuen araura. 9 ►\n1Orduan sarthuric vncira iragan cedin berce aldera, eta ethor cedin bere hirira.\n2Eta huná, presenta cieçoten paralyticobat ohean cetzanic: eta ikussiric Iesusec hayén fedea, erran cieçón paralyticoari, Auc bihotz on, semé, barkatu çaizquic eure bekatuac. 3Eta huná, Scribetaric batzuc erraiten çuten bere baithan, Hunec blasphematzen du. 4Eta ikussiric Iesusec hayén pensamenduac, erran ceçan, Cergatic gaichtoqui pensatzen duçue çuen bihotzetan? 5Ecen cein da erratchago, erraitea, Barkatu çaizquic eure bekatuac: ala erraitea, Iaiqui adi eta ebil adi? 6Daquiçuençat bada ecen guiçonaren Semeac baduela authoritate lurrean bekatuén barkatzeco (orduan diotsó paralyticoari) Iaiqui adi, har eçac eure ohea, eta habil eure etcherát. 7Orduan iaiquiric ioan cedin bere etcherát. 8Eta gendetzéc hori ikussiric mirets ceçaten, eta glorifica ceçaten Iaincoa, ceinec eman vkan baitraue halaco authoritatea guiçoney.\n9Eta handic iragaiten cela Iesusec ikus ceçan guiçombat peage lekuan iarria Mattheu deitzen cenic, eta diotsó, Arreit niri. Eta iaiquiric iarreiqui cequión:\n10Eta guertha cedin Iesus haren etchean mahainean iarriric cegoela, huná, anhitz publicano eta vicitze gaichtotacoric ethorriric, iar baitzitecen mahainean Iesusequin eta haren discipuluequin. 11Eta hori ikussiric Phariseuéc erran cieçén haren discipuluey, Cergatic publicanoequin eta vicitze gaichtotacoequin iaten du çuen magistruac? 12Orduan Iesusec hori ençunic erran ciecén, Osso diradenéc eztute medicuren beharric, baina eri diradenéc. 13Baina çoazte, eta ikas eçaçue cer den, Misericordia nahi dut eta ez sacrificio. Ecen eznaiz ethorri iustoén deitzera, baina bekatorén, emendamendutara.\n14Orduan ethor citecen harengana Ioannesen discipuluac, cioitela, Cergatic guc eta Phariseuéc barur eguiten dugu maiz, eta hire discipuluéc ezpaitute baruric eguiten? 15Eta erran ciecen Iesusec, Ezconduaren gamberaco gendéc doluric ekar ahal dirote, ezcondua hequin deno? Baina ethorriren dirade egunac edequiren baitzaye ezcondua eta orduan barur eguinen baituqueite. 16Halaber nehorc eztrauca eratchequiten oihal pedaçu latzbat abillamendu çar bati: ecen compligarri eratchequiac edequiten du abillamendutic, eta gaizquitzenago da ethendurá. 17Eta eztute eçarten mahatsarno berria çahagui çarretan: ezpere lehertzen dirade çahaguiac, eta mahatsarnoa issurten, eta çahaguiac galtzen: baina mahatsarno berria çahagui berrietan eçarten duté, eta biac beguiratzen dirade.\n18Gauça hauc hæy erraiten cerauztela, huná, iaun batec ethorriric adora ceçan hura, cioela, Ene alaba orain hil içan duc: baina ethorriric eçarrac eure escua haren gainean, eta vicico baita. 19Eta iaiquiric Iesus iarreiqui cequión, eta haren discipuluac.\n20(Eta huná, hamabi vrthez odol iariatzez eri cen emazte batec guibeletic ethorriric hunqui ceçan haren abillamendu ezpaina. 21Ecen erraiten çuen bere baithan, Baldin solament hunqui badeçat haren abillamendua, sendaturen naiz. 22Orduan Iesusec itzuliric eta hura ikussiric erran ceçan, Aun bihotz on, alabá, eure fedeac saluatu au. Eta senda cedin emaztea ordu berean).\n23Eta Iesusec ethorriric iaun haren etchera eta ikussiric soinulariac, eta gendetzea tumultu ari cela, 24Dioste, Retira çaitezte, ecen ezta hil nescatchá: baina lo datza. Eta truffatzen ciraden harçaz. 25Eta idoqui içan cenean gendetzea, sarthuric, har ceçan haren escua: eta iaiqui cedin nescatchá. 26Eta laster ceguian fama hunec lur hartan gucian.\n27Eta Iesus handic iragaiten cela, iarreiqui içan çaizcan bi itsu oihuz ceudela, eta cioitela, Auc pietate guçaz, Dauid-en semeá. 28Eta ethorri cenean etchera, ethor citecen harengana itsuoc, eta dioste Iesusec, Sinhesten duçue hori ahal daididala? Diotsote, bay Iauna. 29Orduan hunqui citzan hayén beguiac, cioela, Çuen fedearen araura eguin bequiçue. 30Eta irequi citecen hayén beguiac, eta debeta citzan mehatchurequin Iesusec, cioela, Beguirauçue nehorc eztaquian. 31Baina hec ilkiric barreya ceçaten haren famá herri hartan gucian.\n32Eta hec ilkiten ciradela, huná, presenta cieçoten guiçon mutu demoniatubat. 33Eta deabrua campora egotzi içan cenean, minça cedin mutua: eta mirets ceçaten gendetzéc, cioitela, Egundano ezta aguertu hunelaco gauçaric Israelen. 34Baina Phariseuéc erraiten çuten, Deabruén princearen partez campora egoizten ditu deabruac.\n35Eta inguratzen cituen Iesusec hiri eta burgu guciac, iracasten ari cela hayén synagoguetan, eta predicatzen çuela resumaco Euangelioa eta sendatzen çuela eritassun mota gucia eta langore mota gucia populuan.\n36Eta ikussiric Iesusec gendetzeac, compassione har ceçan heçaz, ceren baitziraden errebelatuac eta barreyatuac ardi artzainic eztutenac beçala. 37Orduan dioste bere discipuluey, Segur vztá handi da, baina languile guti. 38Othoitz eguioçue bada vzta Iabeari, irion ditzan languileac bere vztara.


“Irakurtzera bultzatzeko estrategiez” arituko dira Galtzagorriko Ibon Egaña eta Intza Alkain EHUko Udako Ikastaroetan\nEuskal Herriko Unibertsitateak (EHU) antolatzen dituen Udako Ikastaroetan maiz aritzen dira Galtzagorriko kideak nor bere diziplinan; Galtzagorri elkarteak ikastaroak ere antolatu izan ditu beste kide batzuekin elkarlanean. Aurten, Galtzagorri elkarteari ikastaro batean zuzenean parte hartu dezan eskatu dio Eusko Jaurlaritzako Hezkuntza Sailak. Hain zuzen, “Irakurtzera bultzatzeko estrategiak” hitzaldia egingo dute Galtzagorriko Ibon Egañak eta Intza Alkainek Irakurketa plana ikastetxean: irakurri ikasteko, irakurri gozatzeko ikastaroan. Ikastaroa Eusko Jaurlaritzako Hezkuntza Sailak antolatu eta zuzenduko du Bizkaiko Berritzegune Nagusiaren bitartez; Maria Victoria Apraiz eta Iratxe Renteria dira zuzendariak.\nHitzaldia Galtzagorrik irakurzaletasuna sustatzeko irakasleentzat abian duen lantegien programaren harira egingo dute Ibon Egaña Galtzagorriko zuzendaritzako kideak eta EHUko irakasleak eta Intza Alkainek lantegien gidariak Gipuzkoako ikastetxeetan. Mintzaldiaren lehenengo atalean, irakasleen prestakuntza literarioan eta bitartekari-lanetan zeresana duten faktoreak identifikatzeko ahalegina egingo dute. Bigarren atalean, Galtzagorrik eskoletan irakasleei eskaintzen dien prestakuntzaren lagin bat aurkeztuko dute.\nIkastaroa uztailaren 2tik 4ra egingo dute Donostiako Miramar jauregian. Ikastaroak, oro har, Euskadiko eskoletako Irakurketa Plana egiteko lagungarriak izan daitezkeen azalpen teorikoak eta ikuspegi praktikoak uztartzeko xedea du. Galtzagorriko adituez gain, parte hartuko dute: Gemma Lluch i Crespo (Universitat de Valencia), Saioa Larraza (EHU). Gema Lasarte (EHU), Irene Maria Gonzalez (Galdakao-Basauri Berritzegunea), Joseba Ibarra (Berritzegune Nagusia), Maria del Mar Perez (Berritzegune Nagusia), Maria Victoria Apraiz (Berritzegune Nagusia) eta Iratxe Renteria (Berritzegune Nagusia).\nInformazio gehiago: https://www.uik.eus/eu/irakurketa-plana-ikastetxean-irakurri-ikasteko-irakurri-gozatzeko\nGaltzagorriko kide gehiago Udako Ikastaroetan\nGaltzagorri elkartearen hainbat kide nor bere kaxara arituko dira aurtengoan ere Udako Ikastaroetan literaturaz zein haur eta gazte literaturaz jarduten. Hala nola Manu Lopez Gasenik ekainaren 26tik 27ra izango den Identitatearen eraldaketa euskal literatura garaikidean ikastaroan parte hartuko du. Uztailaren 9tik 11ra Itziar Zubizarretak, Oihana Etxegibelek eta Juan Kruz Igerabidek Ipuingintza eta poesia tailerra (0-11 urte) eskainiko dute. Mariasun Landak Del deseo de escribir al relato literario ikastaroa egingo du abuztuaren 1etik 3ra. Paula Kasaresek Hizkuntzaren garapenaren alderdi soziolinguistikoak haurtzaroan. Ez-ohiko garapenaren eskuhartze eta baloraziorako pausoak ikastaroan parte hartuko du irailaren 28tik 29ra.


Shakira | Txutxumutxuak\nShakiraren eta Piqueren semea jaio da\nShakira abeslariaren eta Gerard Piqué Bartzelonako futbol-jokalariaren semea jaio da bart Kataluniako hiriburuko Teknon ospitalean.\nZesarea bidez erditu zen Shakira 22:00ak jota, ospitalean hiru ordu egon ostean.\nSacha izena jarri diote semeari, eta hiru kilo pisatu ditu.\nDuela astebete Unicef Gobernuz Kanpoko Erakundearen aldeko baby showerra antolatu zuen bikoteak. Horixe bera egin zuten Milan (bikotearen lehendabiziko semea) jaio aurretik. Hori horrela, ongintzazko oparien zerrenda argitaratu zuten, diru-laguntzak jasotzeko asmoarekin.\nBesteak beste, poliomielitisaren eta elgorriaren kontrako txertoak, haurrentzako arropak eta lehen sorospenetarako botikinak eskatu zituzten.\nEbakuntza-gelan emakumeak soilik nahi zituen Shakirak, zirujau plastikoa salbu.\nThis entry was posted in Abeslari gazteak, Pertsonaia ezagunak and tagged jaiotza, Pique, SACHA, SEMA, Shakira on 30 January, 2015 by Lady Rox.\nShakira, berriro haurdun?\nUztailaren 13an bukatu zen Munduko Futbol Txapelketa, eta amaiera ekitaldian “Dare (La La La) kantua abestu zuen Shakirak. Harrezkero, komukabideetan sekulako oihartzuna izan du haren emanaldiak, baina ez musikalki egindako kritikengatik, Shakiraren ustezko haurdunaldi baten gaineko zurrumurrua zabaldu delako baizik.\nIzan ere, abeslaria jantzi gorri eta estu batekin azaldu zen Maracana futbol-zelaian, eta ohi baino gutxiago mugitu omen zen agertoki gaineran. Gainera, argazkietan ikus daitekeenez, tripa apur bat hazi zaio. Haurdun egongo ote da?\nBaliteke, argazki batengatik zurrumurru hori zabaltzea gehiegikeria izatea, baina ez da ustezko haurdunaldi baten gaineko informazioa zabaldu den aurreneko aldia. Bikotearen azken oporraldian, hainbat lekukok kontu bera erabili zuten ahoz aho.\nBukatzeko, 2016ra arte ez duela kontzertu birarik egingo iragarri du Shakirak. Nahikoa arrazoi ote dira haurdunaldi bati buruz hizketan aritzeko?\nThis entry was posted in Pertsonaia ezagunak and tagged haurdun, munduko futbol txapelketa, Pique, Shakira on 16 July, 2014 by Lady Rox.\nAzken egunotan zurrumurru ugari entzuten ari gara Gerard Piquek eta Shakirak osatzen duten bikotearen inguruan. Izan ere, ez omen dira une zoriontsua igarotzen ari eta harremana eten dutela ere esan dute hainbat hedabidek.\nGerard Pique eta Bar Refaeli. Argazkia: Getty\nOraingoan, beste datu berri bat ezagutu dugu. Luis Mariñas kazetariak La Razon egunkarian esandakoaren arabera, Bar Refaeli modelo israeldarra eta Bartzelonako futbolaria elkarrekin ikusi dituzte. Antza denez, Errege Koparen finalerdia ikusten izan zen Refaeli Nou Camp-en.\nShakirak eta Piquek orain dela pare bat urte ekin zioten amodiozko istorioari. Hasieran baieztatu ez zuten arren, denborak aurrera egin ahala ezin izan zuten ezkutuan mantendu luzaroan.\nOrduz gero, Kataluniako futbolaria eta abeslari kolonbiarra beti agertu dira zoriontsu eta maiteminduta. Orain, denborak baino ez digu baieztatu edo ezeztatuko azken esames hori.\nThis entry was posted in Pertsonaia ezagunak and tagged Bar Refaeli, Gerard Piqué, Shakira, txutxumutxuak on 16 May, 2012 by .\nShakira, oso jeloskor\nOndorioz, kolonbiarra Piqueren mugikorra kontrolatzen hasi da, eta etengabe gainbegiratzen ditu bere mutil-lagunak jasotzen dituen mezu eta irudiak. Bikotearen inguruko pertsona baten arabera, Piqueren lagunek ez dute batere ondo ikusten abeslariaren jeloskortasuna eta bere mugikorra begiratzea eragoztea gomendatu diote Bartzelonako jokalariari.\nAsteotan, bikotea garai latza pasatzen ari dela zioten zurrumurru ugari izan dira; krisian egongo ote da Shakira eta Piqueren arteko harremana?\nThis entry was posted in Abeslari gazteak, Pertsonaia ezagunak and tagged abeslaria, bikoteak, ospetsuak, Pique, Shakira, txutxumutxuak on 14 May, 2012 by .\nShakirak eta Piquek luxuzko etxea erosi dute Bartzelonan\nThis entry was posted in Pertsonaia ezagunak and tagged abeslaria, bikoteak, ospetsuak, Pique, Shakira on 27 March, 2012 by .\nShakira eta Pique, krisi zurrumurruak isilarazi nahian\nAtzo berehala zabaldu zen Shakiraren eta Piqueren arteko adar kontuei eta krisiari buruzko zurrumurrua eta, hori errotik moztu nahian, kolonbiarraren prentsa arduradun Rodrigo Beltranek gezurtatu egin zuen guztia: “faltsua da guztia, elkarrekin daude eta oso ondo, gainera”.\nOndoren, Shakirak berak Twitter sare soziala erabili zuen albistea, zeharka bada ere, isilarazteko: “Zorte on Espainiako selekzioari eta nire 3 zenbakiari, @gerardpique ri. Shak”.\nKulebroiaren kapitulu gehiago iritsiko ote zaizkigu?\nThis entry was posted in Abeslari gazteak, Pertsonaia ezagunak and tagged adarrka, Gerard Piqué, harremana, krisia, Pique, Shakira on 6 October, 2011 by .


Zestoan III. Herri Azoka antolatzen hasteko bilera deitu du Astinduk\nApi 21, 2017\tNork: Zestoako Hitza\t-\nAzokak "herri" izaera izateko, herriko talde eta eragileak parte hartzera gonbidatu ditu Astinduk\nZestoako III. Herri Azoka antolatzen hasteko bilera irekia egingo du Astinduk apirilaren 26an (asteazkena), 19:00etan, Kultur Etxean. Azokak “herri izaera” izatekotan, herriko beste talde eta eragileen parte hartzea izan behar duela uste dute Astindukoek, horregatik bileran eta azokan bertan parte hartzera gonbidatu ditu: “Artisauak, baserritarrak, bertako ekoizleak, herriko kultur taldeak, gai sozialak lantzen dituzten taldeak, artea lantzen dutenak… denok koloreztatzen baitugu Zestoa. Herriko dinamika ezberdinen erakusleiho izan nahi du azokak, elkargune eta topaleku”.\nAurten egingo duten Herri Azokarako hainbat proposamen ditu Astinduk, eta, horretarako, parte hartzea sustatu nahi dute. “Gurea herri txikia izanik, elkarlanean emaitza hobeak lortzen ditugula sinetsita gaude”, adierazi dute Astindukoek. Talde eta eragileetako ordezkariez gainera, norbanakoek ere parte hartzeko aukera izango dutela azaldu dute, “esku bat botatzeko prest dauden herritarren laguntza eskertuko dugu”.\nEman daiteke izena Zestoako eta Azpeitik ...


Bizitzan giltzarri diren kontuak - Nontzeberri\nHasiera/LITERATURA/Bizitzan giltzarri diren kontuak\nTxoria nintzela da Xabier Etxeberria idazleak plazaratu duen azken lana. “Ipuin bizi eta arinak burutu ditu Xabier Etxeberriak, estilo, gai eta erritmo askotakoak, idazlearen esku trebearen erakusgarri”.\nUmeak direnak, nerabetasuna pairatu ostean gazte bilakatzen dira, eta prozesu horretan burutik eta inguruan gertatzen diren kontuekin moldatzen dira pertsonak. “1980tik 90era doan hamarkadan zehar, Euskal Herriko edozein txokotan egon litekeen herri ertain batean, neska-mutil sorta bat, gero nerabe bihurtzen direnak eta geroago gazte. Elkarrekin txirikordatzen diren istorio hauetan umetako jolas ez beti inuzenteak ikusiko ditugu, norbere identitate sexualaren deskubrimendua, jaietako parrandak, oso lagunak ez diren adiskideak, politikak etsaitzen dituenak…”\nXabier Etxeberria idazleak hainbat testu entretenigarri ekarri ditu orriotara, baian azalekoak ez direnak, “mamia eta sakontasuna ere badutenak, bizitzan giltzarri diren kontuetan gizatasunezko jarrera bat adierazten dutenak” esan du Elkar argitaletxeak.


EHUko “LEHEN AUKERA” bekak | Ideiak Bizirik\n← (Español) Medidas urgentes para el fomento del empleo y la contratación indefinida (Gobierno Estatal)\nLanda inguruneko ekintzaileentzako jardunaldia: “ElkarrEKIN pausoz pauso” →\nLehen Aukera 2012/2013ko tituludun unibertsitarioei diru-laguntzak emateko deialdia da. Helburua prestakuntza hobetzea da, enplegu kualifikatuan aritzeko behar diren ezagutzak areagotzeko. Prestakuntza programa hau honela dago osatuta: ikasketa osagarrien ikastaro bat (teorikoa) eta 3 hilabetetako prestakuntza jarduerak enpresetan. Guztira, 345 beka emango dira, haietariko 17 ezgaitasunak dituzten tituludunei.\nAukeraturiko pertsonek 1.500 euroko laguntza jasoko dute eta Gizarte Segurantzaren erregimen Orokorrean sartuko dira. Prestakuntza programa utziz gero amaiera baino lehenago, egindako denborari dagokion diru kopurua jasoko da, baldin eta UPV/EHUko tutore arduradunaren txostena aldekoa bada. Joan-etorriei dagozkien gastuak bekadunak ordainduko ditu, baita otordu eta ostatu gastuak.\nEAEko udal batean erroldatuta egotea deialdia argitaratu baino lehen.\n2012/2013 ikasturtean lortutako UPV/EHUko titulu ofizial bat (lizentziatura, diplomatura, gradua, ingeniaritza, arkitektura edo masterra).\nIzena emanda izatea Lanbide/Euskal Enplegu Zerbitzuan enplegua eskatzeko.\nAtzerritarren kasuan, egoitza legala izatea espainiar lurraldean.\nAukeraturikoek 2,5 ECTS kredituko (25 ordu) prestakuntza ikastaro osagarri teorikoaren matrikula egin beharko dute eta atal teorikoan ebaluazio positiboa eskuratu, enpresetan praktikak egin ahal izateko.